title: Nick Bonino

text: Bonino kävi high schoolin Farmingtonissa ja Avon Old Farmsissa. Hän voitti Farmingtonissa Connecticutin osavaltion high school-sarjan mestaruuden. Kaudella 2006–2007 Bonino toimi Avon Old Farmsin kapteenina ja johdatti joukkueensa koko Uuden-Englannin mestaruuteen. Anaheim Ducks varasi hänet kuudennella kierroksella 173. pelaajana . Vuosina 2007–2010 Bonino kävi Bostonin yliopistoa. Hän oli ensimmäisellä kaudellaan 2007–2008 joukkueensa kolmanneksi paras maalintekijä 16 osumallaan ja sijoittui koko Hockey Eastin maalipörssissä kymmenenneksi. Kaudella 2008–2009 Bonino sijoittui koko sarjan pistepörssissä toiseksi joukkuetoverinsa Colin Wilsonin jälkeen sekä maalipörssissä seitsemänneksi tehoilla 18+32=50. Hänellä oli myös koko NCAA:n paras teholukema (+29). Bonino voitti kauden päätteeksi koko sarjan mestaruuden ja hänet valittiin lopputurnauksen tähdistökentälliseen.


title: Nick Bonino

text: NHL:n siirtotakarajalla, maaliskuussa 2009 Sharks kauppasi Boninon oikeudet, Timo Pielmeierin ja kesän neljännen kierroksen varausvuoron Anaheim Ducksiin vaihdossa Travis Moeniin ja Kent Huskinsiin. Hän pelasi kauden 2009–2010 vielä pääasiassa Bostonin yliopistojoukkueessa. Bonino nousi joukkueen varakapteeniksi ja voitti BU:n sisäisen piste- ja syöttöpörssin tehoilla 11+17=38. Yliopistokautensa päätteeksi, maaliskuussa 2010 hän teki kaksivuotisen tulokassopimuksen Ducksin kanssa ja siirtyi loppukaudeksi joukkueen vahvuuteen. Bonino teki näin ollen NHL-debyyttinsä 26. maaliskuuta 2010 vieraissa Edmonton Oilersia vastaan. Hän teki ensimmäisen NHL-maalinsa seuraavassa ottelussa Teemu Selänteen syötöstä 29. maaliskuuta 2010 Dallas Starsia vastaan. Kaikkiaan Bonino teki kauden aikana yhdeksässä pelaamassaan NHL-ottelussa tehot 1+1=2.


title: Nick Bonino

text: Syksyn 2010 harjoitusleirin päätteeksi Anaheim Ducks lähetti Boninon farmijoukkue Syracuse Crunchiin, AHL:ään. Hän pelasi siellä valtaosan kaudesta 2010–2011 tehden 50 runkosarjaottelussa 45 tehopistettä. Bonino jakoi Crunchin sisäisen tehotilaston voiton Joe DiPentan kanssa lukemalla +10. Hän pelasi kauden aikana NHL:ssä 26 runkosarja- ja neljä playoff-ottelua jääden niissä ilman tehopisteitä. Heinäkuussa 2011 Bonino teki vuoden mittaisen jatkosopimuksen Ducksin kanssa. Hän aloitti myös kauden 2011–2012 farmijoukkue Crunchissa ja pelasi syyskautensa pitkälti NHL:n ja farmin välillä. Boninon noustua taas Ducksin NHL-kokoonpanoon joulukuussa 2011 häntä ei enää siirretty loppukaudella farmiin. Bonino pelasi NHL:ssä kauden aikana lopulta 50 runkosarjaottelua tehopistein 5+13=18. Heinäkuussa 2012 hän teki kaksivuotisen jatkosopimuksen Ducksin kanssa.


title: Nick Bonino

text: Kauden 2012–2013 Bonino aloitti NHL:n työsulun vuoksi Italian toiseksi korkeimmalla sarjatasolla Serie A2:n HC Neumarkt/Egnan paidassa lokakuussa 2012. Hänen sopimuksensa kattoi koko kauden riippuen työsulun päättymisestä. Bonino ehti pelata ennen NHL-kauden alkamista tammikuussa 2013 Neumarkt/Egnassa 19 runkosarjaottelua tehden niihin nähden suuret tehot 26+26=52, joilla hän oli joukkueen paras maalintekijä ja toiseksi paras pistemies Rudi Locatinin jälkeen. Bonino sijoittui koko Serie A2:n maalipörssissä neljänneksi ja jakoi pistepörssin kahdeksannen sijan HC Gherdëinan Mitch Stephensin kanssa. Hän vahvisti kauden aikana myös DEL-joukkue Adler Mannheimia Spengler Cupissa. 2. helmikuuta 2013 Bonino teki NHL-uransa ensimmäisen kypärätempun Los Angeles Kingsia vastaan. Hän teki ottelussa myös yhden syöttöpisteen ja palkittiin kolmen tähden pelaajista ykköstähtenä.


title: Nick Bonino

text: Bonino teki kaudella 2013–2014 NHL:n yhden kauden piste-ennätyksensä tehoilla 22+27=49, joilla hän oli Ducksin kolmanneksi paras pistemies. Marraskuussa 2013 Bonino teki kolmivuotisen ja 5,7 miljoonan dollarin arvoisen jatkosopimuksen joukkueen kanssa. Kesäkuussa 2014 hänet kuitenkin kaupattiin Luca Sbisan kanssa Vancouver Canucksiin vaihdossa Ryan Kesleriin.


title: Nick Bonino

text: Boninolla on italialaisia sukujuuria.


title: Tiril Sjåstad Christiansen

text: Tiril Sjåstad Christiansen (s. 7. huhtikuuta 1995 Geilo) on norjalainen freestylehiihtäjä, joka kilpailee slopestylessa sekä half-pipessa.


title: Tiril Sjåstad Christiansen

text: Christiansen saavutti half-pipessa hopeaa nuorten olympialaisissa Innsbruckissa 2012. Nuorten MM-kilpailuissa Chiesa in Valmalencossa 2012 hän saavutti hopeaa slopestylessa. AIkuisten MM-kilpailuissa, Park City Mountain Resortissa 2011 hän sijoittui kahdeksanneksi slopestylessa ja 13:nneksi half-pipessa. Kaksi vuotta myöhemmin Vossin MM-kilpailuissa hän sijoittui slopestylessa 11:nneksi.


title: Tiril Sjåstad Christiansen

text: Christiansen kilpaili freestylehiihdon maailmancupissa ensimmäisen kerran Kreischbergissa tammikuussa 2011 sijoittuen half-pipessa neljänneksi. Hän on voittanut urallaan kaksi maailmancupin kilpailua. Ensimmäisen voittonsa hän otti Silvaplanan slopestylessa helmikuussa 2013 ja toisen Cardronan slopestylessa elokuussa 2013. Vuonna 2013 Christiansen saavutti slopestylen kultaa X Gameseissa Aspenissa. Samana vuonna hän saavutti hopeaa Tignesin X Gameseissa.


title: Sheraton

text: Sheraton Hotels and Resorts on Starwood Hotels and Resorts Worldwiden alainen hotelliketju, joka perustettiin vuonna 1937. Ensimmäinen Sheraton-ketjun hotelli rakennettiin Springfieldiin, Massachusettsin osavaltioon, Yhdysvaltoihin.


title: Ainoa

text: Kauppakeskus Ainoa on Espoon Tapiolassa sijaitseva, osittain rakenteilla oleva kauppakeskus. Kauppakeskuksessa on viisi kerrosta ja noin 50 liikettä: muun muassa Stockmann, K-Supermarket, Alko, H&M, Cubus, Stadium, Clas Ohlson, BR-Lelut ja Kultajousi.


title: Ainoa

text: Ainoan ensimmäinen vaihe avattiin lokakuussa 2013. Osa on rakennettu vuonna 1979 valmistuneeseen rakennukseen, jossa toimi vuoteen 2011 asti Sokos-tavaratalo. Saneerauksen yhteydessä rakennusta laajennettiin sekä ylös- että alaspäin.


title: Ainoa

text: Ainoan toinen vaihe avattiin 16. maaliskuuta 2017. Laajennusosan pinta-ala on noin 20 000 neliömetriä, ja siihen muutti Stockmannin Tapiolan tavaratalo. Lisäksi laajennusosaan avattiin muun muassa Clas Ohlson, Lindex, Pizza Hut ja Subway. Laajennusosan yhteyteen rakennetaan myös paljon asuntoja.


title: Ainoa

text: Ainoan kolmas ja viimeinen vaihe valmistuu vuonna 2019. Liiketilaa ja kaksi asuinkerrostaloa rakennetaan entisen, vuonna 2017 puretun Stockmann-tavaratalon vanhan rakennuksen tilalle. Tuolloin kauppakeskukseen avataan muun muassa K-Market, Burger King, Plantagen, Suomalainen Kirjakauppa ja AINOA Food Garden -ravintolamaailma.


title: Ainoa

text: Länsimetro valmistui marraskuussa 2017, jonka jälkeen Tapiolan metroasemalta on suora yhteys Ainoaan. Tapiolan 2 000 paikan pysäköintihalli avattiin kahdessa vaiheessa vuosina 2013 ja 2016. Tapiolaan on rakenteilla maanalainen bussiterminaali, joka valmistuu tammikuussa 2019. Väliaikainen bussiterminaali toimii Pohjantiellä.


title: Etelä-Eleuthera

text: Etelä-Eleuthera on Bahaman hallintoalue, joka sijaitsee Eleutheran saaren eteläosassa. Hallintoalueen keskus ja suurin kaupunki on vajaan tuhannen asukkaan Rock Sound. Koko hallintoalueella asuu 2 921 asukasta.


title: Smithin pilvi

text: Smithin pilvi on tähtienvälinen vetykaasupilvi, joka sijaitsee Kotkan tähdistön suunnalla. Sen löysi Leidenin yliopiston tähtitieteen opiskelija Gail Brieger (o.s. Smith) vuonna 1963. Pilven massa vastaa noin miljoonaa Auringon massaa, ja kooltaan se on 11 000 × 2 500 valovuotta. Se on siis kääpiögalaksin kokoluokkaa. Pilvi sijaitsee noin 8 000 valovuoden päässä Linnunradasta ja lähestyy sitä 240 kilometrin sekuntivauhdilla. Pilvi ei näy paljain silmin, mutta jos näkyisi, sen kulmaläpimitta olisi 10−12 astetta.


title: Smithin pilvi

text: Pilvi lähestyy Linnunrataa suurella nopeudella, ja törmännee siihen 20−40 miljoonan vuoden kuluttua. Se on todennäköisesti törmännyt Linnunrataan jo kerran 70 miljoonaa vuotta sitten. Sen pysymistä kasassa on selitetty sillä, että pilvessä olisi suuria määriä (jopa 100 miljoonan Auringon massan verran) pimeää ainetta. Pilvi saattaisi siis olla ns. pimeä galaksi.


title: Smithin pilvi

text: Hubble-avaruusteleskoopin mittausten mukaan pilven alkuainekoostumus on samankaltainen kuin Linnunradan kiekossa noin 40 000 valovuoden päässä galaksin keskustasta.


title: Autobahn A12 (Sveitsi)

text: Autobahn A12 on moottoritie lounaisessa Sveitsissä. Se on samalla myös kansallinen valtatie N12 ().


title: Autobahn A12 (Sveitsi)

text: Autobahn A12 yhdistää moottoritiet A9 ja A1 kulkien Veveyn läheltä Saint-Légier-La Chiésaz'sta Bernin Weyermannshausiin. Tien pituus on noin 80 kilometriä.


title: Autobahn A12 (Sveitsi)

text: Suurimmat paikkakunnat A12:n varrella ovat Bulle, Fribourg ja Villar-sur-Glâne. Tie kulkee Vaud'n, Fribourgin ja Bernin kantonien alueella. A12 on otettu käyttöön vuosina 1971–81.


title: Päivi Storgård

text: Päivi Storgård (ent. "Saharinen", s. 23. tammikuuta 1966 Turku) on suomalainen toimittaja, kirjailija ja entinen poliitikko. Vuosina 2011–2015 hän on toimi Suomen ruotsalaisen kansanpuolueen varapuheenjohtajana sekä Folktingetin hallituksen jäsenenä.


title: Päivi Storgård

text: Storgård syntyi Turussa ja kasvoi Tampereella. Hän on opiskellut kasvatustiedettä Jyväskylän yliopistossa. Ennen poliittista uraansa hän työskenteli vuodesta 1992 televisiossa esimerkiksi Ylen Aamu-tv:n juontajana ja Nelosen uutisten ankkurina ja uutispäällikkönä.


title: Päivi Storgård

text: Storgård oli RKP:n ehdokas vuoden 2009 europarlamenttivaaleissa, muttei tullut valituksi. Vuoden 2011 eduskuntavaaleissa hän oli ehdolla Helsingin vaalipiirissä saaden 1558 ääntä ja jääden kolmannelle varasijalle. Kunnallisvaaleissa 2012 hänet valittiin Helsingin kaupunginvaltuustoon. Storgård oli ehdolla myös vuoden 2014 europarlamenttivaaleissa.


title: Päivi Storgård

text: Vuonna 2013 Storgård julkaisi esikoiskirjansa "Keinulaudalla", joka perustuu hänen omakohtaisiin kokemuksiinsa kaksisuuntaisesta mielialahäiriöstä.


title: Päivi Storgård

text: Vuoden 2017 lokakuussa ilmestyi Storgårdin kirjoittama ja Kustantamo S&S:n kustantama teos "Olet valaissut tietäni – Presidenttien puolisot", ISBN: 9789515242990.


title: Päivi Storgård

text: Tammikuussa 2016 Storgård ilmoitti jättävänsä politiikan kokonaan ja muuttavansa Helsingistä Loviisaan. Hän luopui myös ruotsalaisen kansanpuolueen jäsenyydestä. Hän oli politiikassa mukana noin kymmenen vuotta.


title: Päivi Storgård

text: Vuonna 2009 Storgård erosi miehestään Johan Storgårdista. Storgårdilla on kolme lasta, joista kaksi avioliitosta Johan Storgårdin kanssa.


title: Päivi Storgård

text: Päivi Storgårdin serkku on ruotsalainen näyttelijä, ohjaaja ja teatterinjohtaja Anna Takanen.


title: Toyota L -moottorit

text: Toyotan L-moottorit ovat Japanilaisen Toyotan valmistamia 4-sylinterisiä dieselmoottoreita. L-sarjan moottorit ovat ensimmäisiä, joissa käytetään kumisia jakohihnoja SOHC kannen kanssa. Moottorit tulivat käyttöön lokakuussa 1977 ja eräät niistä, kuten 2L-II and 2L-T ovat vieläkin tuotannossa.


title: Toyota L -moottorit

text: L on ensimmäinen sarjan moottori. Sen iskutilavuus on 2,2l (2188cc) ja teho 72hp (54kW) @4,200 rpm ja vääntö 126Nm.


title: Toyota L -moottorit

text: Käyttökohteet:


title: Toyota L -moottorit

text: 2L on 2,4l (2446cc) 4-sylinterinen dieselkäyttöinen rivimoottori. Sylinterin halkaisija on 92mm ja iskunpituus 92mm, puristussuhde 22,3:1 ja maksimikierrokset 4800rpm. Tehoa on 76-87 hp (57-65 kW) ja vääntöä 155–165 Nm.


title: Toyota L -moottorit

text: 2L-II on päivitetty 2L. Sylinterin halkaisija ja iskunpituus pysyivät samoina, huomattavin muutos oli venttiilikoneistossa. 2L-II mallissa ei enää käytetty keinuvipuja. Samoin tehtiin myöhemmissä 3L ja 5L moottoreissa. Tehoa oli 89hp/66kW@4200rpm ja vääntöä 167Nm @2,400 rpm.


title: Toyota L -moottorit

text: 2L-T on 2,4 litrainen (2446cc) turboahdettu versio 2L moottorista. Se on ollut tuotannossa vuodesta 1985 lähtien. Sylinterinhalkaisija ja iskunpituus ovat samoja, mutta puristussuhde matalampi eli 20:1. Tehoa oli 85-91hp(63-68kW)@4000rpm ja vääntöä 188Nm @2200rpm.


title: Toyota L -moottorit

text: 2L-TII on päivitetty 2L-T, huomattavimpana muutoksena keinuvipujen käytöstä luopuminen.


title: Toyota L -moottorit

text: Ero 2L-II moottoriin on muun muassa männäntapin paksuus.


title: Toyota L -moottorit

text: 2L-T:stä kehitetty versio, jossa otettiin käyttöön tuolloin uusi elektroninen polttoaineen ruiskutus. Toyota oli käyttänyt sitä bensamoottoreissa jo paljon aiemmin, mutta tämä oli yksi ensimmäisiä dieselmoottoreita joissa sitä käytettiin. 2L-TE moottorin taloudellisuus parani tämän ansiosta.


title: Toyota L -moottorit

text: Kuten 2L-T, moottori oli 2,4 litrainen 8-venttiilinen turboahdettu SOHC, EFI:n ansiosta tehoa oli 97hp (72kW) @3,800 rpm ja vääntöä 241 Nm @2,400 rpm. Puristussuhde nousi, ollen 21:1. Vuonna 1993 2L-TE moottorin korvasi Toyotan KZ-moottori, tosin joissain malleissa se säilyi käytössä vuoteen 2000 asti.


title: Toyota L -moottorit

text: 2L-TE moottorista tehtiin korkeammalla ruiskutuspaineella varustettu versio 2L-THE. Tehoa oli 94–105hp (69-77 kW) 4,000:lla kierroksella ja vääntöä 201–221 Nm.


title: Toyota L -moottorit

text: 3L on 2.8 litrainen (2,779cc) 4-sylinterinen EFI dieselmoottori. Sylinterin halkaisija on 96mm ja iskunpituus 96mm ja puristussuhde 22,2:1. Tehoa on 91hp (68 kW) @4,000rpm ja vääntöä 188 Nm @2,400rpm.


title: Toyota L -moottorit

text: 5L on 3,0 litrainen (2,986cc) 4-sylinterinen EFI dieselmoottori. Sylinterin halkaisija on 99,5mm ja iskunpituus 96mm ja puristussuhde 22,2:1. Tehoa on 97hp (72 kW) @4,000rpm ja vääntöä 192 Nm @2,400rpm.


title: Toyota L -moottorit

text:
5L-E on elektronisella polttoaineen ruiskutuksella varustettu 5L. Sylinterin halkaisija on 99,5mm ja iskunpituus 96mm ja puristussuhde 22,2:1.
Käyttökohteet:


Jääpallon maailmanmestaruuskilpailut 2014 järjestettiin 26. tammikuuta – 2. helmikuuta 2014 Irkutskissa Venäjällä. Kilpailut olivat järjestyksessään 34. jääpallon maailmanmestaruuskilpailut. MM-kilpailuissa käytettiin edellisistä vuosista poiketen uutta sarjajärjestelmää. Kilpailujen A-ryhmässä pelasi kahdeksan maata, jotka oli jaettu joukkueen tason mukaan kahteen neljän joukkueen lohkoon. A-lohkossa pelasivat Venäjä, Ruotsi, Kazakstan ja Suomi, B-lohkossa pelasivat Norja, Valko-Venäjä, Yhdysvallat ja Kanada. Mestaruuden voitti isäntäjoukkue Venäjä Ruotsin epäonnistuttua loppuottelussa kahdessa rangaistuslaukauksessa.


title: Jääpallon maailmanmestaruuskilpailut 2014

text:
Ottelun häviäjä putosi B-sarjaan 2015.Suomen joukkue ei tälläkään kertaa saavuttanut tavoitteeksi asetettua mitalia. Päävalmentaja Antti Parviainen oli valinnut Suomen joukkueeseen kaksi maalivahtia ja 16 kenttäpelaajaa. Parviaisen mukaan:
Ruotsin sarjoista oli joukkueen runko eli 11 pelaajaa so. Ilari Moisala, Pekka Hiltunen, Antti Ekman, Samuli Helavuori, Ville Aaltonen, Juho Liukkonen, Tomi Hauska, Mikko Lukkarila ja Markus Kumpuoja. Molemmat maalivahdit eli Timo Oksanen ja Kimmo Kyllönen tulivat myös Ruotsin sarjasta. Suomen omasta Bandyliigasta oli valittu kuusi pelaajaa, joista kolme kuului kokeneempaan kaartiin: Kimmo Huotelin, Ville-Veikko Angeria ja Mikko Rytkönen. Kolme oli valittu ilman edeltäviä virallisia miesten maaotteluita eli Akilleksen puolustaja Tomi Tukiainen, JPS:n keskikenttäpelaaja Anssi Hänninen ja OLS:n hyökkääjä Samuli Koivuniemi.


text: B-sarjan B-lohkon otteluissa pelataan 2x30 min.


title: Teemu Kangas

text: Teemu Eerikki Kangas (s. 16. huhtikuuta 1978 Pori) on suomalainen pikajuoksija. Hän edustaa Porin Tarmoa ja hänen valmentajanaan on toiminut Eila Mikola. Kalevan kisoista Kangas voitti pronssia 400 metrin juoksussa vuonna 2002. Lisäksi hän saavutti viestijuoksun SM-kilpailuissa hopeaa 4 x 400 metrin viestijuoksussa.


title: Colette Carr

text: Colette Carr (s. Malibu, Kalifornia) on yhdysvaltalainen laulaja. Hän julkaisi debyyttialbuminsa, "Skitszo", heinäkuussa 2013.


title: Colette Carr

text: Carr pelasi tennistä kuudenvuoden ikäisestä 16-vuotiaaksi, kunnes hänen selkänsä oli niin pahassa kunnossa, ettei hän saanut enää pelata. Sen jälkeen hän päätti alkaa räppäriksi. Pian hänen ensimmäinen musiikkivideonsa, ”Back It Up”, näkyi Music Television -kanavalla, ja hän sai levytyssopimuksen Interscope Recordsin kanssa. Carr julkaisi neljän kappaleen EP:tä marraskuusta 2012 lähtien aina kahden kuukauden välein siihen asti, kunnes hän julkaisi debyyttialbuminsa, "Skitszo", heinäkuussa 2013.


title: Defensores del Chacon kansallispuisto

text: Defensores del Chacon kansallispuisto on luonnonsuojelualue Paraguayn pohjoisosassa, Alto Paraguayn departementissa. Etäisyys maan pääkaupunkiin Asuncióniin on 830 km. Puiston pinta-ala on 780 000 hehtaaria.


title: Defensores del Chacon kansallispuisto

text: Puiston halki kulkee lännestä itään kanjonimaisia jokilaaksoja, jotka tulvivat sateisena vuodenaikana. Cerro Leonin vuoret sijaitsevat keskellä puistoa ja kohoavat 430 m Chacon tasangon yläpuolelle (620 m merenpinnasta). Jokilaaksoissa kasvaa tulva-alueille sopeutunutta sademetsää, kun taas ylempänä vallitsevia kasvilajeja ovat erilaiset mehikasvit (kaktuskasvit ja ananaskasvit) sekä piikkiset lajit (paatsamakasvit, kelaskasvit, hernekasvit). Puistossa kasvaa uhanalaisia ja kotoperäisiä kasvilajeja sekä viljelykasvien villejä kantamuotoja (tupakkaa, maniokkia ja maapähkinää).


title: Defensores del Chacon kansallispuisto

text: Kansallispuiston tiheiden, piikkisten metsisen suojissa elää Paraguayn harvinaisimpia eläinlajeja kuten jaguaareja, puumia ja oselotteja. Puistossa elävät myös chaconpekari, amerikantapiiri ja harjasusi. Lintuihin kuuluvat jabiru, upeat papukaijat ja muut trooppiset lintulajit.


title: Molski

text: Molski (engl. "moleskin" "myyrännahka") on paksu ja tiivis, muun muassa työvaatteisiin käytettävä sileäpintainen puuvillakangas. Tiheää ja kulutusta hyvin kestävää molskikangasta käytetään työvaatteiden lisäksi myös painimattoihin, sotilasvaatteissa sekä ratsastus- ja metsästystekstiileissä.


title: Dara Howell

text: Dara Howell (s. 23. elokuuta 1994 Huntsville, Ontario) on kanadalainen freestylehiihtäjä, joka kilpailee slopestylessa sekä half-pipessa. Hän voitti kultaa Sotšin olympialaisissa 2014 ensimmäistä kertaa järjestetyssä slopestylessa.


title: Dara Howell

text: Howell kilpaili freestylehiihdon maailmancupissa ensimmäisen kerran Copper Mountainin osakilpailussa joulukuussa 2011 sijoittuen half-pipessa kymmenenneksi. Hänen uransa ensimmäinen maailmancupvoitto tuli slopestylesta Copper Mountainilla joulukuussa 2013.


title: Dara Howell

text: MM-kilpailuissa Vossissa vuonna 2013 hän saavutti hopeaa slopestylessa. Vuonna 2013 Howell saavutti slopestylen pronssia Aspenin ja Tignesin X Gameseissa.


title: Erkki Jäykkä

text: Erkki (Eerik) Jäykkä (Lillstrang) (10. maaliskuuta 1827 Vimpeli – 7. kesäkuuta 1858 Vimpeli) oli maanviljelijä, joka otti ja levitti käyttöön uusia viljelytapoja.


title: Erkki Jäykkä

text: Jäykän vanhemmat olivat talollinen Jaakko Lillstrang ja Maria Antintytär. Mustialan maanviljelyskoulussa opiskellut Jäykkä sai siinä määrin kansallisia herätteitä Zacharias Cajanderilta, että suomensi sukunimensä. Koulusta valmistuttuaan hän toimi ensin työnjohtajana Maaningalla, mutta ryhtyi sitten ensin veljensä kanssa ja myöhemmin yksin viljelemään kotitilaansa. Jäykkä otti ja levitti käyttöön uusia viljelytapoja ja -välineitä, erityisesti ns. Vimpelin aurana tunnetun kääntöauran, samoin kuin avusti pitäjäläisiä luku- ja kirjoitusasioissa. Hän toimi myös vaivaiskassan hoitajana ja lautamiehenä.


title: Erkki Jäykkä

text: Jäykkä, joka kuoli keuhkotautiin varsin nuorella iällä, avioitui 1848 Katariina Laitisen (k. 1889) kanssa.


title: Kari Takanen

text: Kari Juhani Takanen (s. 12. toukokuuta 1957 Tampere) on suomalainen upseeri. Hän toimi Pääesikunnan päällikkönä 2016–2017.


title: Kari Takanen

text: Hän on tämän hetkiseltä sotilasarvoltaan vara-amiraali.


title: Kari Takanen

text: Takanen on toiminut Suomen merivoimien komentajana vuosina 2013–2015 ja sitä ennen Puolustusvoimien suunnittelupäällikkönä Pääesikunnassa. Aiemmin hän on palvellut päällikkötehtävissä (Merivoimien Esikunta) ja muiden meriupseerien tavoin laivapalveluksessa mm. silloisessa Rannikkolaivastossa.


title: Kari Takanen

text: Hän on valmistunut Merisotakoulun 49. merikadettikurssilta vuonna 1981.


title: Jørgen-Frantz Jacobsen

text: Jørgen-Frantz Jacobsen (29. marraskuuta 1900 Tórshavn, Färsaaret – 24. maaliskuuta 1938 Vejlefjord, Stouby, Tanska) oli färsaarelainen kirjailija. Jacobsenin tunnetuin teos on romaani "Barbara" (1939). Hän kirjoitti kaunokirjallisuuden lisäksi tietokirjoja ja lehtiartikkeleita. Myös hänen kirjeitään on myöhemmin julkaistu.


title: Jørgen-Frantz Jacobsen

text: Jacobsen kuoli nuorella iällä tuberkuloosiin.


title: Afganistanin demokraattinen tasavalta

text: Afganistanin demokraattinen tasavalta (dariksi جمهوری دمکراتی افغانستان, "Jumhūri-ye Dimukrātī-ye Afghānistān", paštuksi دافغانستان دمکراتی جمهوریت, "Dǝ Afġānistān Dimukratī Jumhūriyat"), vuodesta 1987 Afganistanin tasavalta (dariksi جمهوری افغانستان, "Jumhūrī-ye Afġānistān", paštuksi د افغانستان جمهوریت, "Dǝ Afġānistān Jumhūriyat"), oli valtio Keski-Aasiassa vuosina 1978–1992. Tänä aikana Afganistania hallitsi kommunistinen Afganistanin kansandemokraattinen puolue. Se tuli valtaan Mohammed Daud Khanin hallinnon syrjäyttäneessä Saur-vallankumouksessa.


title: Afganistanin demokraattinen tasavalta

text: 1980-luvulla demokraattisen tasavallan historiaa leimasi Neuvostoliiton johtama Afganistanin sota. Neuvostojoukkojen vetäydyttyä maasta Mohammad Najibullahin hallinto kaatui ja maahan perustettiin Afganistanin islamilainen valtio.


title: Juan Manén

text: Juan (Joan) Manén (1883 Barcelona – 1971) oli espanjalainen säveltäjä ja viulisti. Hän oli Katalonian musiikillisia johtohahmoja. Hän aloitti pianonsoiton isänsä johdolla 3-vuotiaana. Viulunsoittoa hän alkoi harjoitella 5-vuotiaana, ja neljän vuoden päästä hän esiintyi Latinalaisessa Amerikassa. Ensimmäisen konserttinsa Euroopassa Manén piti vuonna 1898. Enrique Granados toimi välillä hänen säestäjänään.


title: Juan Manén

text: Manén tunnettiin elinaikanaan lähinnä viuluvirtuoosina. Säveltäjänä hän oli pitkälti itseoppinut. Hänen ensimmäinen oopperansa, "Juana de Nápoles", esitettiin Barcelonan Liceussa vuonna 1903. Toinen ooppera, "Acté", tuotettiin samassa teatterissa saman vuoden loppupuolella. Vuonna 1904 Manén esiintyi ensimmäistä kertaa Berliinissä, johon hän jäi asumaan vuoteen 1914 saakka.


title: Juan Manén

text: Richard Wagner ja Richard Strauss vaikuttivat Manénin tuotantoon Saksassa vietetystä ajasta lähtien. Manén oli mukana perustamassa Barcelonan filharmonista seuraa vuonna 1930. Hän sovitti katalonialaista ja espanjalaista melodista materiaalia, jota on joskus kuultavissa myös hänen sävellyksissään, joista eräs on "Fantasie-Sonata" (n. 1930).


title: Lauri Kuoppamäki

text: Lauri Kuoppamäki (Mäkinen) (23. tammikuuta 1877 Alavus – 2. tammikuuta 1935 Helsinki) oli kotiteollisuusmies ja Maalaisliiton kansanedustaja.


title: Lauri Kuoppamäki

text: Kuoppamäen vanhemmat olivat lehtori Eero Mäkinen ja Emilie Stenbäck, sukunimensä hän muutti 1924. Hän pääsi ylioppilaaksi 1897, suoritti Helsingin teollisuuskoulun koneosaston kurssin seuraavana vuonna ja Reutlingenin kutomaopiston diplomin 1899. Toimittuaan 1901-1908 ísänsä perustaman ammattikoulun puusepäntehtaan johtajana Sortavalassa hän tuli 1908 teollisuushallituksen eli sittemmin maataloushallituksen tarkastajaksi. Kuoppamäki työskenteli kotiteollisuuden hyväksi eri tavoin, muun muassa perustamansa "Kotiteollisuus" -lehden päätoimittajana 1907-1921 ja julkaisemalla useita kirjoja alalta. Hän oli Suomen Messujen toimitusjohtaja 1920-1925. Kansanedustajana Kuoppamäki toimi 1917. Hän kuului useisiin valtionkomiteoihin, oli Suomen Näyttämöiden Liiton puheenjohtaja 1922-1927 ja toimi opetusfilmien levittämiseksi. Teollisuusneuvoksen arvo hänelle myönnettiin 1930.


title: Lauri Kuoppamäki

text: Kuoppamäen ensimmäinen puoliso vuodesta 1899 oli Anna Matilda Nyberg (k. 1923) ja toinen vuodesta 1927 Katri (Elsa Katarina) Stenbäck, joka oli ministeri Heikki Ritavuoren leski.


title: Toni Latvala

text: Toni Mikael Latvala (s. 6. heinäkuuta 1977 Vaasa) on suomalainen seiväshyppääjä. Hän edustaa Haapajärven Kiiloja ja hänen valmentajinaan toimivat Jarmo Eronen ja Reijo Latvala. Kalevan kisoista Latvala on voittanut seiväshypyn hopeaa vuonna 2002. Lisäksi hän on saavuttanut uransa aikana sisäratojen SM-kilpailuissa kultaa, hopeaa ja kaksi pronssia seiväshypyssä.


title: Cerro Corán kansallispuisto

text:
Cerro Corán kansallispuisto on luonnonsuojelualue Paraguayn pohjoisosassa, Amambayn departementissa.
Se on perustettu vuonna 1990. Puiston elinympäristöön kuuluu kuivaa trooppista metsää ja savannia, joiden keskellä kohoaa jyrkkärinteisiä yksittäisiä kukkuloita. Alueen luolissa on asuttu ennen eurooppalaisten tuloa Etelä-Amerikkaan.


title: A Moment Like This

text: A Moment Like This on kappale, jonka yhdysvaltalainen laulaja Kelly Clarkson julkaisi vuonna 2002 voitettuaan American Idolin ensimmäisen kauden. Kappale sisältyi myöhemmin uudelleen miksattuna versiona myös Clarksonin debyyttialbumille "Thankful", joka julkaistiin 2003. Singlen niin sanottuna A-puolena on kappale "Before Your Love".


title: A Moment Like This

text: Vuonna 2006 brittiläinen laulaja Leona Lewis julkaisi kappaleen singlenä voitettuaan maansa sen vuotisen X Factor -laulukilpailun.


title: A Moment Like This

text: Singlestä tuli Yhdysvalloissa hitti. Se pysyi Billboard Hot 100 -listan ensimmäisellä sijalla kaksi viikkoa. Ensimmäisellä viikollaan sitä myytiin 236 000 kappaletta. ”A Moment Like This” sijoittui myös Kanadan singlelistalla ensimmäiseksi. Vuoteen 2009 mennessä singleä oli myyty yli miljoona kappaletta.


title: A Moment Like This

text: Joulukuussa 2006 Leona Lewis julkaisi ”A Moment Like This” -kappaleen singlenä voitettuaan Iso-Britannian X Factorin kolmannen kauden. Singleä ladattiin puolen tunnin aikana internetistä 50 000 kertaa, ja siitä tuli Iso-Britannian toiseksi parhaiten myynyt single vuonna 2006.


title: Juha Yli-Arvela

text: Juha Olavi Yli-Arvela (s. 3. heinäkuuta 1978 Tampere) on suomalainen pikajuoksija. Hän edustaa Turun Urheiluliittoa ja hän on toiminut itse omana valmentajanaan vuodesta 2002 lähtien. Kalevan kisoista Yli-Arvela on saavuttanut hopeaa 400 metrin juoksussa vuonna 2001.


title: Tuomas Kaikkonen

text: Tuomas Eero Tapani Kaikkonen (s. 19. kesäkuuta 1980 Iisalmi) on suomalainen pikajuoksija. Hän edustaa Iisalmen Visaa ja hänen valmentajanaan toimii Eero Kaikkonen. Kalevan kisoista Kaikkonen on saavuttanut pronssia 400 metrin juoksussa vuonna 2001. Lisäksi hän on voittanut sisäratojen SM-kilpailuissa kaksi pronssia 400 metrin juoksusta.


title: Leksa

text: Leksa (, eräissä suomalaisissa kartoissa myös "Lieksa") on entinen kylä Karjalan tasavallan Karhumäen piirin Tsolmuisen kunnassa. Se sijaitsi Uikujokeen laskevan Lieksajoen (ven. "Leksa") varrella 50 kilometriä Tsolmuisesta koilliseen.


title: Leksa

text: Leksassa toimi vuodesta 1706 lähtien Uikujoen vanhauskoisyhteisöön kuulunut naisluostari, jonka toiminta lakkasi 1850-luvun vainojen seurauksena. Myöhemmin kylä kuului Danilovan volostiin ja kyläneuvostoon. Vuonna 1926 siellä oli 87 asukasta, jotka kaikki olivat venäläisiä. Vuoden 1960 kyläluettelossa Leksaa ei enää mainita. Nykyään lähin asutuskeskus on Sergijevon taajama.


title: Leksa

text: Kylässä sijaitsee 1800-luvun puolivälissä rakennettu Johannes Kastajan kirkko. Historiallinen kohde on entisen naisluostarin sijaintipaikka.


title: Luvajärvi

text: Luvajärvi () on entinen kylä Karjalan tasavallan Mujejärven piirin Lietmajärven kunnassa. Se sijaitsi samannimisen järven rannalla 67 kilometriä Lietmajärveltä luoteeseen.


title: Luvajärvi

text: Repolan pogostaan kuulunut kahdeksantaloinen Luvajärven kylä mainitaan ensimmäisen kerran vuonna 1679. 1900-luvun alussa se kuului Rukajärven volostin Kiimasjärven kyläkuntaan. Vuonna 1905 kylässä oli koulu, 14 taloa ja 128 asukasta. 1920-luvulla muodostettiin Rukajärven piiriin kuulunut Luvajärven kyläneuvosto. Vuonna 1933 sen seitsemässä kylässä oli yhteensä 319 asukasta, joista valtaosa oli karjalaisia. Luvajärvellä asukkaita oli 95. Toisen maailmansodan jälkeen Luvajärvi kuului Tiiksin ja myöhemmin Lietmajärven kyläneuvostoon. Se autioitui 1990-luvun alussa.


title: Reginan sykloni

text: Reginan sykloni oli kanadalaiseen Reginan kaupunkiin 30. kesäkuuta 1912 iskenyt tornado, jonka arvioidaan olleen voimakkuudeltaan F4 Fujitan asteikolla.


title: Reginan sykloni

text: Kaupungilta kesti kaksi vuotta korjata vahingot ja 10 vuotta maksaa korjaamiseen otettu velka.


title: Jevgeni Sviridov (jääpalloilija)

text: Jevgeni Sviridov (ven. Евгений Васильевич Свиридов, s. 15. syyskuuta 1974 Novosibirsk, Neuvostoliitto) on venäläis-valkovenäläinen jääpalloilija, joka on edustanut useita venäläisseuroja. Sviridov aloitti uransa 19-vuotiaana Leninsk-Kutznetskin Shkatarissa. Sen jälkeen on pääosan jääpallourastaan pelannut Novosibirskin Sibselmašin puolustajana.


title: Jevgeni Sviridov (jääpalloilija)

text: Sviridov aloitti uransa Valko-Venäjän jääpallomaajoukkueessa vuoden 2003 kisoissa ja on edustanut sen jälkeen Valko-Venäjää seitsemän kertaa vuoteen 2013 mennessä (2003, 2005-2009 ja 2013).


title: Jevgeni Sviridov (jääpalloilija)

text:
Seurajoukkueissa
Maajoukkueessa


title: Alaa Hussein Ali

text: Ala'a Hussein Ali Al-Khafaji Al-Jaber (arab. علاء حسين علي خفاجي الجابر) oli Kuwaitin nukkevaltion päämies lyhyen ajan vuonna 1990.


title: Alaa Hussein Ali

text:
Bagdadissa opiskellut Ali oli sekä Kuwaitin että Irakin kansalainen. Hän tutustui Bagdadissa hallitsevan Baath-puolueen ideologiin. Alista tehtiin yhdeksänhenkisen nukkehallituksen johtaja. Viikko Kuwaitin miehityksen jälkeen Alista tuli Irakin varapääministeri.
Persianlahden sodan jälkeen Ali oli vuoteen 1998 asti kateissa, kun hän pakeni perheineen väärällä nimellä Turkin kautta Norjaan. Hänet tuomittiin vuonna 1993 maanpetoksesta Kuwaitin valtiota vastaan poissaolevana kuolemaan.


title: Alaa Hussein Ali

text: Ali palasi Kuwaitiin tammikuussa 2000, jotta syytteet hylättäisiin. Oikeus totesi Alin syylliseksi maanpetokseen 3. toukokuuta 2000, ja vuonna 2001 hän sai elinkautisen tuomion.


title: Ontrosenvaara

text: Ontrosenvaara () on entinen kylä Karjalan tasavallan Mujejärven piirin Lietmajärven kunnassa. Se sijaitsi Tširkkakemijoen varrella 38 kilometriä Lietmajärveltä maanteitse kaakkoon.


title: Ontrosenvaara

text: 1900-luvun alussa Ontrosenvaara kuului Rukajärven volostin Rukajärven kyläkuntaan. Vuonna 1905 kylässä oli koulu, kahdeksan taloa ja 57 asukasta. 1920-luvulla perustettiin Rukajärven piiriin kuulunut Ontrosenvaaran kyläneuvosto. Vuonna 1933 sen viidessätoista asutuksessa oli lähes 800 asukasta, joista kaksi kolmasosaa oli karjalaisia ja loput lähinnä venäläisiä ja suomalaisia. Ontrosenvaaran kylässä asukkaita oli 157, joista enää kolmasosa oli karjalaisia.


title: Ontrosenvaara

text: Kylä tuhoutui jatkosodan aikana. Sen paikalle rakennettu samanniminen asutus kuului myöhemmin Tiiksin kyläneuvostoon.


title: Aleksandr Kozlov (jääpalloilija)

text:
Aleksandr Kozlov (, s. 9. elokuuta 1990 Kemerovo, Neuvostoliitto) on venäläis-valkovenäläinen jääpalloilija, joka on edustanut Kemerovon Kuzbassin lisäksi ruotsalaista Målilla Bandya ja suomalaista ToPV:a. Kozlov aloitti uransa kotiseuransa Kuzbassin kakkosjoukkueessa. Sen jälkeen hän siirtyi kaudeksi 2009–2010 Ruotsiin ja kaudeksi 2012–2013 Suomen Bandyliigaan torniolaisen ToPV:n hyökkääjäksi.
Kozlov aloitti uransa Valko-Venäjän jääpallomaajoukkueessa vuoden 2011 kisoissa ja on edustanut sen jälkeen Valko-Venäjää kolme kertaa vuoteen 2013 mennessä (2011, 2012 ja 2013). Hän on pelannut kolmessa MM-turnauksessa 15 ottelua ja tehnyt niissä 20 maalia.


title: Aleksandr Kozlov (jääpalloilija)

text: Maajoukkueessa


title: Margaret Mas

text: Margaret Mas (s. 1924) on ranskalainen oopperalaulaja, äänialaltaan sopraano. Hän opiskeli Madeleine Mathieun johdolla Pariisissa ja aloitti uransa Etelä-Ranskassa. Vuonna 1949 hän debytoi Pariisin oopperassa, jossa hän vietti seuraavat kaksikymmentä vuotta esiintyen lisäksi myös Opéra-Comiquessa. 1950-luvun alusta alkaen Mas teki esiintymisiä Italiassa, varsinkin Napolin Teatro di San Carlossa. Vuonna 1957 hän esiintyi Francis Poulencin "Dialogues des Carmélites" -oopperan kantaesityksessä Milanon La Scalassa.


title: Margaret Mas

text: Mas lauloi lisäksi Teatro Colónissa (Buenos Aires) ja Gran Teatre del Liceussa (Barcelona). Hän saavutti arvostusta erityisesti veristisen oopperan, varsinkin Riccardo Zandonain ja Umberto Giordanon teosten tulkitsijana. Hän levytti Giacomo Puccinin "Viitan" ("Il tabarro") Tito Gobbin ja Giacinto Prandellin kanssa (1955).


title: Suwałkin kuvernementti

text: Suwałkin kuvernementti (, , ) oli Venäjän keisarikunnan hallinnollinen alue vuosina 1867–1915. Kuvernementin kattaman alueen pohjoisosa on nykyisin osa Liettuaa ja eteläosa Puolaa. Lisäksi pieni kaistale alueesta kuuluu Valko-Venäjän Hrodnan alueen luoteisnurkkaan.


title: Suwałkin kuvernementti

text:
Venäjän keisarikunnan ensimmäisessä koko maan kattaneessa väestönlaskennassa 1897 Suwałkin kuvernementin asukasluku oli 582 913 ja pinta-ala 10 824,3 neliövirstaa eli nyky-yksiköissä 12 318,7 neliökilometriä. Väestöstä 87,4 prosenttia (509 265 as.) asui maaseudulla ja 12,6 prosenttia (73 648 as.) kaupungeissa. Vuonna 1905 kuvernementissa oli noin 629 100 asukasta, joista 75 600 asui kaupungeissa.
Kuvernementti jakautui kihlakuntiin (ujezd). Kuvernementinkaupunki oli Suwałki (22 648 as.). Vuonna 1897 Suwałkin kuvernementissä oli seitsemän kihlakuntaa oheisen taulukon mukaisesti:


title: Suwałkin kuvernementti

text: Äidinkielen mukaan ryhmiteltynä kuvernementin väestön enemmistön vuonna 1897 muodostivat liettualaiset 52,2 prosentin väestöosuudella. Vähemmistössä oleviin kieliryhmiin kuuluivat puolalaiset (23,0 %), juutalaiset (10,1 %), saksalaiset (5,2 %), valkovenäläiset (4,6 %), venäläiset (4,2 %), ukrainalaiset (0,4 %), ja tataarit (0,1 %). Muita kieliä puhui äidinkielenään 0,2 % asukkaista. Puolalaiset olivat kuitenkin enemmistönä Suwałkin (noin 62/93 tuhannesta) ja Augustówin kihlakunnissa (39/79 tuhannesta), muissa kihlakunnissa oli liettualaisenemmistö.


title: Pohjois-Atlantin merinisäkäskomissio

text: Pohjois-Atlantin merinisäkäskomissio (The North Atlantic Marine Mammal Commission, NAMMCO) on kansainvälinen järjestö, jonka tarkoituksena on koordinoida Pohjois-Atlantilla elävien merinisäkkäiden suojelua, tutkimusta ja hallintoa. Järjestön perustamisasiakirjan allekirjoittivat vuonna 1992 Norja, Islanti, Grönlanti ja Färsaaret.


title: Liminkaoja

text: Liminkaoja on Pyhäjoella Liminkaojan vesistön laskuoja, joka kuuluu Oulujoen-Iijoen vesihoitoalueeseen. Se saa alkunsa Liminkajärvestä ja laskee 32,4 km matkallaan Perämereen Parhalahden luonnonsuojelualueen kohdalla.


title: Uutuanjoki

text: Uutuanjoki (, ) on Uutuanjoen vesistön Barentsinmereen laskeva joki Suomen ja Norjan rajalla Suomen Lapissa ja Norjan Finnmarkissa.


title: Uutuanjoki

text: Joki laskee Näätämövuonon (, ) perukassa olevaan Uutuanvuonoon (, ) Etelä-Varangin kunnassa Norjan puolella ja saa alkunsa Inarista Suomen puolella.


title: Uutuanjoki

text: Uutuanjoki kuuluu Teno- Näätämö- ja Paatsjoen kansainväliseen vesienhoitoalueeseen ja sen vesistöalue on yksi Suomen päävesistöalueista. Uutuanjoen vesistöalueen pinta-ala on 402,94 km², josta Suomen puolella on 231,95 km².


title: Capiatá

text: Capiatá on kaupunki Paraguayssa. Vuonna 2002 siellä oli 154 274 asukasta, joten se oli maan viidenneksi suurin kaupunki.


title: Lambaré

text: Lambaré on kaupunki Paraguayssa. Vuonna 2002 siellä oli 119 795 asukasta, joten se oli maan kuudenneksi suurin kaupunki.


title: Fernando de la Mora

text: Fernando de la Mora on kaupunki Paraguayssa. Vuonna 2002 siellä oli 113 560 asukasta, joten se oli maan seitsemänneksi suurin kaupunki. Se on osa Paraguayn pääkaupunkiseutua ja Keski-Paraguayn departementtia.


title: Fuerte Olimpo

text: Fuerte Olimpo on Alto Paraguayn departementin pääkaupunki Paraguayssa. Vuonna 2002 siellä oli 1 696 asukasta.


title: Filadelfia (Paraguay)

text: Filadelfia on Boquerónin departementin pääkaupunki Paraguayssa. Vuonna 2002 siellä oli 7 062 asukasta.


title: Russell Henshaw

text: Russell ”Russ” Henshaw (s. 7. kesäkuuta 1990 Sydney) on australialainen freestylehiihtäjä, joka kilpailee slopestylessa.


title: Russell Henshaw

text: Henshaw kilpaili freestylehiihdon maailmancupissa ensimmäisen kerran Les Contamines'ssa tammikuussa 2006 sijoittuen half-pipessa seitsemänneksi. Hän on sijoittunut maailmancupissa kolme kertaa kolmen parhaan joukkoon ollen parhaimmillaan toinen slopestylessa.


title: Russell Henshaw

text: Vuoden 2011 MM-kilpailuissa Park City Mountain Resortissa Henshaw saavutti slopestylessa pronssia. Vossissa vuonna 2013 hän sijoittui slopestylessa 15:nneksi. Sotšin olympialaisissa 2014 hän oli samassa lajissa kahdeksas. Hän sai MM-hopeaa slopystylessa Kreischbergissä 2015. Vuonna 2011 Henshaw saavutti X Gameseissa slopestylen hopeaa.


title: Caazapá

text: Caazapá on Caazapán departementin pääkaupunki Paraguayssa. Vuonna 2002 siellä oli 5 990 asukasta.


title: Salto del Guairá

text: Salto del Guairá on Canindeyún departementin pääkaupunki Paraguayssa. Vuonna 2002 siellä oli 6 653 asukasta


title: Salto del Guairá

text: Kaupunki sijaitsee Paranajoen oikealla rannalla Paraguayn ja Brasilian välisellä rajalla. Se on yksi espanjalaisten vanhimpia asutuspaikkoja nykyisen Paraguayn alueella. Sen paikalle perustettiin Ciudad Real vuonna 1556, mutta kaupunki hylättiin 1600-luvulla. Nykyisestä kaupungista kulkee silta Brasilian puolelle Guaíran kaupunkiin.


title: Caacupé

text: Caacupé on Cordilleran departementin pääkaupunki Paraguayssa. Vuonna 2002 siellä oli 19 131 asukasta.


title: Villarrica (Paraguay)

text: Villarrica on Guairán departementin pääkaupunki eteläisessä Paraguayssa. Vuonna 2002 siellä oli 38 961 asukasta.


title: Villarrica (Paraguay)

text: Kaupunki on perustettu vuonna 1576 Paranajoen varteen ja siirretty nykyiselle paikalleen vuonna 1682. Nykyisin sieltä on valtatieyhteys Asuncióniin ja Encarnacióniin.


title: San Juan Bautista (Paraguay)

text: San Juan Bautista on Misionesin departementin pääkaupunki Paraguayssa. Vuonna 2002 siellä oli 9 822 asukasta.


title: Paraguarí

text: Paraguarí on Paraguarín departementin pääkaupunki Paraguayn keskiosassa. Vuonna 2002 siellä oli 8 307 asukasta.


title: Paraguarí

text: Kaupunki on perustettu jesuiittojen lähetysaseman ympärille vuonna 1775. Nykyisin sinne keskittyy ympäröivän maanviljelyalueen kauppa ja teollisuus. Kaupunkiin on myös sijoitettuna tykistörykmentti.


title: Pozo Colorado

text: Pozo Colorado on Presidente Hayesin departementin pääkaupunki Paraguayssa. Vuonna 2002 siellä oli 1 706 asukasta.


title: Pozo Colorado

text: Kaupunki sijaitsee merkittävän metsäalueen eteläpuolella. Siellä jalostetaan ja myydään lähiseudun karjanhoidon tuotteita. Pozo Coloradossa on myös pioneeripataljoonan varuskunta.


title: San Pedro (Paraguay)

text: San Pedro de Ycuamandiyú on San Pedron departementin pääkaupunki Paraguayssa. Vuonna 2002 siellä oli 7 927 asukasta.


title: San Pedro (Paraguay)

text: Kaupunki sijaitsee Jejui Guazú- ja Paraguayjoen välisellä alangolla. Se on perustettu vuonna 1786.


title: James Woods (freestylehiihtäjä)

text: James Woods (s. 19. tammikuuta 1992 Sheffield) on brittiläinen freestylehiihtäjä, joka kilpailee slopestylessa.


title: James Woods (freestylehiihtäjä)

text: Woods kilpaili freestylehiihdon maailmancupissa ensimmäisen kerran Les Contamines'ssa tammikuussa 2008 sijoittuen half-pipessa 37:nneksi. Hän on voittanut maailmancupissa kolme kilpailua, kaikki slopestylessa. Ensimmäisen voittonsa hän otti Ushuaiassa syyskuussa 2012, toisen Copper Mountainissa tammikuussa 2013 ja kolmannen Cardronassa elokuussa 2015. Hän voitti slopystylen maailmancupin kokonaiskilpaailun kaudella 2012–2013.


title: James Woods (freestylehiihtäjä)

text: MM-kilpailuissa Park City Mountain Resortissa vuonna 2011 Woods sijoittui slopestylessa kahdeksanneksi ja half-pipessa 19:nneksi. Vossissa vuonna 2013 hän saavutti slopestylessa hopeaa. Sotšsin olympialaisissa 2014 hän oli slopystylessa viides. Vuonna 2011 Woods saavutti Tignesin X Gameseissa slopestylen pronssia. Hän saavutti pronssia myös Aspenin X Gamesien slopystylessa 2013.


title: Park City Mountain Resort

text: Park City Mountain Resort on talviurheilukeskus Park Cityssä, Utahissa, Yhdysvalloissa. Siellä järjestettiin osa vuoden 2002 olympialaisten kilpailuista. Alue on kooltaan 3 300 hehtaaria. Se on yksi suosituimmista talviurheilukeskuksista Pohjois-Amerikassa.


title: Jyrkkävuoren kalliomaalaus

text: Jyrkkävuoren kalliomaalaus sijaitsee Rapojärvellä Jyrkkävuorella Kouvolassa Kymenlaaksossa. Se on laajahko kivikautinen kalliomaalaus, josta erottuu vielä muutama kuvio. Maalauksen löysi Timo Miettinen vuonna 1984.


title: Jyrkkävuoren kalliomaalaus

text: Kallio sijaitsee Rapojärven lounaiskulmassa kapean puuta kasvavan kannaksen takana. Kallio kohoaa jyrkästi korkeuksiin, ja siinä on pystysuuntaisia suoria halkeamia. Seinämä aukeaa itäkaakkoon. Paikalle pääsee kurssikeskuksen pihasta seuraamalla rantapolkua, jonka varrella se on noin 200 metrin päässä. Maalauksia voi tarkastella kannaksella seisten.


title: Jyrkkävuoren kalliomaalaus

text: Maalattu alue on noin 11 metriä leveä, ja eniten maalauksia sisältävä alue on vasemmalla, mutta sään haalistamista kuvioista ei enää saa kunnolla selvää. Punaväri vaikuttaa levinneeltä joka paikkaan, ja kuvioiden erottaminen samanvärisestä taustasta on vaikeaa. Myös jäkälöityminen peittää osan kuvioista niin, että ne jäävät rikkonaisina vain osittain näkyviin. Pekka Kivikäs on jakanut kuvat neljään alueeseen (A−D).


title: Jyrkkävuoren kalliomaalaus

text: Vasemmanpuoleinen alue A sisältää noin 50 senttimetriä korkean ihmishahmon, hirvieläimen takapään, ihmishahmon ylävartalon, joitakin katkelmia eläinkuvioista ja venekuviota muistuttavan heikosti erottuvan maalauskuvion.


title: Jyrkkävuoren kalliomaalaus

text: Keskialueella B on kaksi ihmishahmoa. Ylimmällä on kädessä ikään kuin mutkitteleva käärmettä muistuttava sauva, ja alimmaisella on vasempaan käteen maalattu korostetusti viisi sormea. Sen oikealla puolella olevassa kuva-alueessa C on 36 senttimetriä pitkä hirvi, ja sen takana seisoo noin 50 senttimetriä korkea ihmishahmo. Suoraselkäinen hirvi katsoo vasemmalle, ja siitä vartalon mitan päässä hirven takana seisoo ihminen, joka ojentaa kättä hirveä kohti.


title: Jyrkkävuoren kalliomaalaus

text: Viimeinen kuva-alue D sisältää vaakasuuntaisia punavärin jälkiä.


title: Teppo Järvinen

text: Teppo Järvinen (s. 1967 Helsinki) on suomalainen lavastaja. Koulutukseltaan hän on Taiteiden maisteri (Taideteollinen Korkeakoulu, Lavastustaiteen laitos, 1997) ja Arkkitehti (Teknillinen Korkeakoulu, Arkkitehtiosasto, 1999).


title: Teppo Järvinen

text: Järvinen on lavastanut lukuisia kotimaisia kantaesityksiä, klassikkonäytelmiä, musikaaleja ja oopperoita sekä noin sata tv-ohjelmaa. Hän on työskennellyt freelancerina ja vuodesta 2011 lähtien Tampereen Työväen Teatterin vakituisena lavastajana. Seuraavana ensi-iltaan tuleva näyttämölavastus on William Shakespearen Myrsky Tampereen Työväen Teatteriin 24.1.2019.


title: Teppo Järvinen

text: Hänen puolisonsa on ohjaaja Tiina Puumalainen.


title: Autobahn A1 (Sveitsi)

text: Autobahn A1 on moottoritie Sveitsissä.


title: Autobahn A1 (Sveitsi)

text: A1 on Sveitsin pisin moottoritie, joka kulkee koko maan poikki lounaasta koilliseen. Se alkaa Geneven läheltä Ranskan rajalta ja päättyy St. Margretheniin, Bodenjärven rannalle, Itävallan rajalle. A1 on samalla kansallinen valtatie N1 (). A1:n varrella on useita lyhyitä liityntäteitä, jotka ovat moottoriteitä ja numeroitu A1:n perusteella:


title: Autobahn A1 (Sveitsi)

text: Autobahn A1 kulkee samaa reittiä useiden muiden moottoriteiden kanssa:


title: Autobahn A1 (Sveitsi)

text: Autobahn A5 kulkee A1:n läntisenä rinnakkaistienä Bernin länsipuolitse. A5 erkaantuu A1:stä Yverdon-les-Bains'ssa yhdistyen siihen lähes 100 kilometriä pohjoisempana Solothurnin itäpuolella.


title: Autobahn A1 (Sveitsi)

text: A1 kulkee yhdeksän kantonin alueella. Tie on koko matkaltaan vähintään 2-kaistainen. Moottoritien pituus (ilman liityntäteitä) on noin 390 kilometriä. Liityntäteiden yhteispituus on noin 30 kilometriä.


title: Autobahn A1 (Sveitsi)

text: A1:n liikennemäärät ovat suurimpia Zürichin ympäristössä. Kaupungin koillispuolella Wallisellenissä keskimääräinen vuorokautinen moottoriajoneuvomäärä oli vuonna 2011 noin 143 000 ajoneuvoa. Toinen vilkas osuus on Zürichin luoteispuolella Weiningenissa sijaitsevan Limmatthaler Kreuzin liittymän ja Mülligenissä sijaitsevan Birrfeldin liittymän välillä, jossa keskimääräinen vuotuinen liikennemäärä on yli 120 000 ajoneuvoa vuorokaudessa. Yli 100 000 kulkuneuvon määriin ylletään myös Lausannen pohjoispuolella.


title: Livar Nysted

text: Livar Nysted (s. 1970) on färsaarelainen soutaja, joka on rikkonut ennätyksiä valtamerisoudussa. Lisäksi hän on kilpaillut Färsaarilla soutukilpailuissa.


title: Livar Nysted

text: Nysted on voittanut Färsaarten soutumestaruuden vuosina 2001, 2004 ja 2007. Nysted kuului vuonna 2010 miehistöön, joka teki kaksi ennätystä Atlantin ylityksellä. Miehistö ylitti Pohjois-Atlantin ennätyksellisessä 43 päivän, 21 tunnin ja 26 minuutin ajassa. Lisäksi he tekivät 24 tunnin soutuennätyksen, kun he soutivat tuossa ajassa noin 190 kilometriä. Entinen Atlantin ylitysennätys oli 55 päivää, ja se kuului Frank Samuelsenille ja George Harbolle, jotka ylittivät Atlantin vuonna 1896.


title: Livar Nysted

text: Nysted kuului vuonna 2013 kolmihenkiseen miehistöön, joka ylitti Intian Valtameren Australiasta Mauritiukselle ennätysajassa. He soutivat 5 801 kilometrin matkan 57 päivässä ja 16 tunnissa.


title: Mestari-Heikin maja

text: Mestari-Heikin maja on Ilveskorven kylässä Vihannissa sijaitseva luonnonkivistä rakennettu asumus jonka rakensi omaksi asunnokseen "Mestari-Heikiksi" kusuttu Heikki Kilpua-Myllymäki (1854–1934) sen jälkeen kun hänen entinen asuntonsa oli tuhoutunut tulipalossa. Mestari-Heikki asui majassaan kesäisin ja talvisin hän asusteli lähiseudun taloissa. Hän työskenteli nuoruudessaan paimenena ja myöhemmin hän tuli tunnetuksi erityisesti uudispellon raivaajana ja suurien suo-ojien kaivajana. Hän kaivoi muun muassa yksin 4–5 kilometriä pitkän kuivatusojan Leinosenjärvestä Vihanninjokeen. Heikki sai 1928 Oulun Talousseuran 100-vuotisjuhlissa raivauspalkinnon tunnustuksena työstään.


title: Mestari-Heikin maja

text: Majan oviaukon vieressä on suuri luonnonkivi joka muodostaa osan majan seinästä. Oviseinän yläosa on lasia. Majan jyrkkä vesikatto on tehty pitkistä leveistä päreistä. Majassa on kaksi huonetta ja kolme tulisijaa.


title: Holhous

text: Holhous tarkoittaa oikeudellista asemaa sekä toimia, joita tehdään vajaavaltaisen henkilön oikeudellisten tai taloudellisten olosuhteiden hoitamiseksi tilanteessa, joissa "holhottava" ei kykene niistä suoriutumaan. Suomessa holhoojaa kutsutaan laissa edunvalvojaksi ja holhottavaa hänen päämiehekseen.


title: Holhous

text: Alaikäisen holhoojana on yleensä hänen vanhempansa, joskus myös muu huoltajansa. Tuomioistuin voi nimetä myös muun holhoojan, jos vanhempi tai holhousviranomainen sitä pyytää.


title: Holhous

text: Holhous-sanaa voidaan käyttää myös kielikuvana tarkoittamaan liiallista huolehtimista toisesta ihmisestä.


title: Korholankosket

text: Korholankosket ovat Keski-Suomessa Kärkkäälän kylässä, Rautalammin reitillä Konneveden ja Hankasalmen rajalla sijaitseva koskiketju Vanginveden ja Kynsiveden välissä. Koskireittiin kuuluvia koskia ovat ovat Yläisenkoski, Keskisenkoski ja Hannulankoski. Ketjun yhteispituus on noin 1,3 km, putouskorkeus 2,1 m ja keskivirtaama lähes 60 m³/s. Se on Keski-Suomen maakunnan neljänneksi suurin rakentamaton koskialue. Koskista Keskisenkoski on perhokalastajien suosiossa ja vain siihen saa kalastuslupia. Se on noin 500 metriä pitkä, leveähkö ja vuolasvirtainen. Koskessa on ollut myös mylly, jonka historiasta kertoo kyltti virran varressa. Vesi on laadultaan hyvää ja sen väri on kirkas. Luontaisia saaliskaloja ovat järvitaimen, harjus, siika, hauki, ahven sekä istutetut kannat: järvitaimen ja kirjolohi. Pääasialliset saaliskalat ovat taimen ja harjus. Koski on Konneveden kunnan omistuksessa ja se kuuluu suunniteltuun Etelä-Konneveden kansallispuistoon.


title: Alpuan kirkkokivi

text: Alpuan kirkkokivi on Alpuan kylän Kirkkoniemessä Vihannissa sijaitseva saarnatuolia muistuttava luonnonkivi.


title: Alpuan kirkkokivi

text: Perimätiedon mukaan kiven luokse kokoonnuttiin isovihan aikana sunnuntaisin jumalanpalveluksiin. Kirkkokiven luona pidetään nykyisinkin kesäisin jumalanpalveluksia.


title: Alpuan kirkkokivi

text: Kirkkokivi lähiympäristöineen on rauhoitettu.


title: Korsvikkyrkan

text: Korsvikkyrkan on Pernajassa Sarvilahden kartanon mailla sijaitseva suurista rapakivilohkareista muodostunut luonnonnähtävyys. Kivirykelmän kolme suurinta lohkaretta muodostavat kirkon holvisala muistuttavan luolamaisen tilan joka on kooltaan 5x2x2 metriä. Tilaan johtaa yksi suurempi ja useita pienempiä aukkoja.


title: Trinidad (Uruguay)

text: Trinidad on kaupunki Uruguayssa, Floresin departementissa. Vuonna 2011 sen väkiluku oli 21 429.


title: Trinidad (Uruguay)

text: Kaupunki sijaitsee Porongosin kukkuloilla. Se on ympäröivän maanviljelyalueen kaupan ja jalostustoiminnan keskus. Kaupunkiin on rautatie- ja maantieyhteydet ja sillä on lentoasema.


title: Winifred Bambrick

text: Winifred Estella Bambrick (21. helmikuuta 1892 Ottawa – 11. huhtikuuta 1969 Montreal) oli kanadalainen harpisti ja kirjailija. Hän varttui Ottawassa ja Chelseassa, Quebecissä. Hän debytoi harpistina New Yorkin Aeolian Hallissa 22. lokakuuta 1913 ja toimi vuosina 1920–30 solistina John Philip Sousan yhtyeessä. 1930-luvun puolessavälissä Bambrick soitti Lontoon Alhambra Theatressa. Hän soitti Euroopassa myös kolmen vuoden ajan kiertävässä sirkuksessa. Toisen maailmansodan syttyessä hän oli Leipzigissä, mutta ehti paeta Englantiin, josta palasi taas Kanadaan.


title: Winifred Bambrick

text: Bambrick sai omista elämänkokemuksistaan innoitteen romaaniinsa "Continental Revue" (Yhdysvalloissa julkaistu nimellä "Keller's Continental Revue"). Teos julkaistiin vuonna 1946, ja se toi kirjoittajalleen Governor General's Awardin. Bambrickin toinen romaani, "The Lasting Spring" (1947), on julkaisematon, eikä käsikirjoituksen olinpaikkaa tiedetä. 1950-luvulla Bambrick palasi vielä Englantiin, mutta hän kärsi emfyseemasta ja lopetti julkisen esiintymisen noin vuonna 1960. 1960-luvulla hän muutti Montrealiin ja Sept-Îlesiin; viimeiset vuotensa hän vietti vanhainkodissa Montrealissa.


title: Winifred Bambrick

text: Harpistina Bambrick piti yli 1 000 konserttia Euroopassa, Pohjois-Amerikassa, Intiassa ja Kuubassa. Hänen ohjelmistoonsa kuului muiden muassa Bachin, Debussyn, Mozartin, Prokofjevin, Rubinsteinin ja Marcel Tournierin teoksia.


title: Lapijoen silta

text: Lapijoen silta (entiseltä nimeltään Taipaleen silta) Eurajoella on vuonna 1883 valmistunut kivinen kolmiaukkoinen holvisilta. Silta sijaitsee Taipaleen kylässä Lapijoen taajamassa vanhalla siltapaikalla. 1950-luvulle asti sillan ylitti valtatie 8. Vuonna 1982 museosillaksi otettu silta on rakennettu vuosina 1882–1883 karkeamuotoisista kivistä niin sanottuna kylmämuurina, eli kivien sovituksessa ei ole käytetty laastia. Sillan rakentaja torppari Isak Pienessuo antoi työlleen vaaditun kahden vuoden takuun sijasta kymmenen vuoden takuun.


title: Lapijoen silta

text: Lapijoen sillan kokonaispituus on 47 metriä ja hyötyleveys 5,9 metriä. Sen levein aukko on 5,2 metriä.


title: Lapijoen silta

text: Yhdessä 18 muun Suomen museosillan kanssa Lapijoen silta otettiin vuonna 2009 mukaan Suomen valtakunnallisesti merkittäviin rakennettuihin kulttuuriympäristöihin.


title: Nivankylä

text: Nivankylä on kylä ja taajama Rovaniemellä Ounasjoen varrella. Kylässä on yli 600 asukasta, ja siellä toimii Nivankylän koulu.


title: Durazno

text: Durazno on kaupunki Uruguayssa, Duraznon departementissa. Vuonna 2011 sen väkiluku oli 34 369.


title: Durazno

text: Uruguayn itsenäisyyssodan aikana siellä oli tasavaltalaisten päämaja..


title: Teemu Virtanen

text: Teemu Virtanen (s. 9. tammikuuta 1990 Urjala) on suomalainen jääkiekkopuolustaja. Hän on pelannut kaksi SM-liigaottelua Tampereen Ilveksessä kaudella 2010–2011.


title: Petri Kykyri

text: Petri Kykyri (s. 13. lokakuuta 1977 Kälviä) on suomalainen kestävyysjuoksija. Hän edustaa Kälviän Tarmoa ja hänen valmentajanaan toimii Jouni Kykyri. Kalevan kisoissa hän on voittanut pronssia 10 000 metrin juoksussa vuonna 2001. Lisäksi hän on saavuttanut maastojuoksussa joukkuekilpailun pronssia vuonna 2008. Hän on myös edustanut Suomea Ruotsi-Suomi-maaottelussa.


title: Lyijy (albumi)

text: Lyijy on suomalaisen metalliyhtye Poisonblackin kuudes studioalbumi. Se julkaistiin syyskuussa 2013 levymerkillä WEA.


title: Lyijy (albumi)

text: Kappaleista "Home Is Where the Sty Is" ja "Down the Ashes Rain" kuvattiin musiikkivideot.


title: Ritual Entertainment

text: Ritual Entertainment oli videopelien kehittäjä, joka toimi vuosina 1996-2007. Ritual Entertainmentin pelejä ovat muun muassa "SiN", ja .


title: Wille Keihänen

text: Wille Keihänen (s. 22. huhtikuuta 1974) on suomalainen kestävyysjuoksija, joka on erikoistunut erityisesti maratonien juoksemiseen. Hän edustaa HIFK-Friidrottia ja hänen valmentajanaan toimii Pekka Rantakari. Keihänen on uransa aikana voittanut puolimaratonin SM-hopeaa sekä SM-maratonilla kaksi hopeaa ja kuusi pronssia.


title: Mikko Ahola

text: Mikko Ahola (s. 5. huhtikuuta 1979) on suomalainen korkeushyppääjä. Hän edustaa Helsingin Kisa-Veikkoja ja hänen valmentajanaan toimii Matti Nieminen. Kalevan kisoista Ahola on saavuttanut korkeushypyn pronssia vuonna 2001.


title: Jani Sörensen

text: Jani Erik Sörensen (s. 5. toukokuuta 1976 Raisio) on suomalainen seiväshyppääjä ja moniottelija. Hän edustaa Raision Kuulaa ja hänen valmentajanaan on toiminut vuodesta 1997 lähtien Juha Oksanen. Kalevan kisoista Sörensen on saavuttanut seiväshypyn pronssia vuonna 2001. Lisäksi hän on voittanut sisäratojen SM-kilpailuissa hopeaa ja pronssia sekä seiväshypyssä että seitsenottelussa.


title: Ollinkivi

text: Ollinkivi on Ruoveden Siikanevalla sijaitseva siirtolohkare. Vuonna 1924 rauhoitettu kivi on ensimmäinen vuoden 1923 luonnonsuojelulain nojalla rauhoitettu kohde.


title: Ollinkivi

text: Orivedeltä Ruovedelle vievä maantie kulki aikoinaan Ollinkiven sivuitse. Tätä tien osuutta kutsuttiin "Pahaksi virstaksi" sillä tiellä oli siinä kohdalla neljäkymmentä ylämäkeä ja alamäkeä kolmen venäjänvirstan matkalla. Zacharias Topeliuksen Talvi-iltain tarinoihin kuuluvan kertomuksen "Toholampi" mukaan mäen rinteellä oleva kivi vyöryy tielläkulkijan päälle jos kulkija on maanpetturi.


title: Minas

text: Minas on kaupunki Uruguayssa, Lavallejan departementissa. Vuonna 2011 sen väkiluku oli 38 446.


title: Minas

text: Kaupunki sijaitsee Santa Lucia -joen varrella. Se perustettiin 1783 ja sai nimensä läheisistä kaivoksista. Lähistöltä louhitaan graniittia, marmoria ja rautamalmia. 1900-luvun loppupuolella siitä tuli suosittu matkailukohde kukkuloiden ja metsiensä takia. Pääkaupunki Montevideoon on matkaa vain 75 km Panamericana-valtatietä pitikin.


title: Leena Huhta

text: Leena Elina Huhta (s. 4. tammikuuta 1982 Tornio) on suomalainen pikajuoksija. Hän edustaa Alatornion Pirkkoja ja hänen valmentajanaan toimii Matti Åman. Kalevan kisoissa Huhta on voittanut pronssia 200 metrin juoksussa vuonna 2001.


title: Minna Pihala

text: Minna Maria Pihala (s. 27. tammikuuta 1969 Eurajoki) on aktiiviuransa jo lopettanut suomalainen kestävyysjuoksija. Uransa ajan hän edusti Merikarvian Intoa ja hänen valmennuksestaan vastasivat Esko Strömsholm ja Timo Vuorimaa. Kalevan kisoista Pihala voitti hopeaa 10 000 metrin juoksussa vuonna 2001. Samana vuonna hän saavutti SM-hopeaa myös puolimaratonilla.


title: Daemyung Sangmu

text: Daemyung Sangmu on eteläkorealainen ammattilaisjääkiekkojoukkue, joka pelaa tällä hetkellä Asia League Ice Hockeyssä eli ALIH:issä. Se perustettiin vuonna 2013.


title: Suomen jääkiekkomaajoukkue talviolympialaisissa 2014

text: Suomen jääkiekkomaajoukkue edusti Suomea Sotšissa, Venäjällä järjestettävissä talviolympialaisissa helmikuussa 2014, osana Suomen olympiajoukkuetta. Joukkueen kokoonpano nimettiin tammikuussa 2014.


text: Suomen päävalmentajana olympialaisissa toimi Erkka Westerlund, joka valittiin marraskuussa 2012 Jukka Jalosen korvaajaksi. Suomen jääkiekkoliitto valitsi Westerlundin tehtävään koska hän oli kokenut, menestynyt ja hänellä oli hyvät suhteet useisiin suomalaisiin huippupelaajiin, olihan Westerlund toiminut Leijonien päävalmentajana myös vuosina 2005–2007, saavuttaen kolme arvokisamitalia. Hänen valmennuspestinsä kesti kauden 2013–2014. Westerlund valitsi valmennustiimiinsä olympiakisoihin ja tuleviin MM-kisoihin Lauri Marjamäen ja Hannu Virran. Valmennusjohtoon kuuluvat myös GM Jari Kurri, apulais-GM Jarmo Kekäläinen, joukkueenjohtaja Timo Jutila ja videovalmentaja Janne Mälkiä. Lisäksi NHL-pelaajia tarkkailevat Pohjois-Amerikassa Jere Lehtinen ja Teppo Numminen.


text: 25. kesäkuuta 2013 Westerlund julkaisi valitsemansa alustavan olympiajoukkueen, eli ehdokaslistan pelaajista, jotka edustavat Suomea olympialaisissa. Jalosen aikana maajoukkueuransa lopettaneet Olli Jokinen ja Teemu Selänne olivat pyörtäneet päätöksensä ja liittyivät takaisin mukaan maajoukkueseen. Kun Westerlund julkisti ehdokaslistan, kohua herätti kokeneen NHL-maalivahti Miikka Kiprusoffin puuttuminen joukkueesta. Westerlund ilmoitti että Kiprusoff oli kieltäytynyt kutsusta, kertoen että on todennäköisesti lopettamassa uransa, eikä aio tavoitella paikkaa Suomen olympiajoukkueesta. Kiprusoff vahvisti asian hieman myöhemmin. Westerlundin lista sisälsi yhteensä 54 pelaajaa, ja lähes kaikki pelaajat, jotka tulevat edustamaan Suomea kisoissa, ovat jo tällä ensimmäisellä listalla. Westerlund kuitenkin sanoi: .


text: Pelaajan nimen perässä mainitaan pelaajan ikä kaudella 2013–2014, seura jota pelaaja edusti olympiakaudella 2013–2014, lippu symboloimassa maata, josta seura on kotoisin, sekä liiga, jossa pelaajan edustama seura pelasi.


text: Lokakuussa 2013, Erkka Westerlund valitsi apuvalmentajiensa avustuksella "lokakuun listan", joka ilmoitettiin kansainväliselle jääkiekkoliitolle IIHF:lle. Listaa ei paljastettu julkisuuteen, mutta kun lista on julkistettu IIHF:lle lokakuun aikana, sen ulkopuolelta ei saa enää valita pelaajia Olympialaisiin, vaan joukkue nimetään listalla olevista pelaajista. Vaikka Westerlund ei julkistanut listaa, hän kertoi sen olevan laaja ja sisältävän yli sata nimeä, joten kesäkuussa julkistettua listaa oli näin ollen täydennetty huomattavasti.


text: 22. marraskuuta ilmoitettiin, että Erkka Westerlund oli rajannut vaihtoehdot Suomen olympiajoukkueen kapteeniksi kahteen. NHL:ssä pelaavat veljekset, keskushyökkääjät, Minnesota Wildin Mikko Koivu ja Anaheim Ducksin Saku Koivu olivat Westerlundin kandidaatit. Westerlund tiedotti, että lopullinen valinta kapteenista tehdään sen jälkeen, kun hän on ensin keskustellut kokeneiden leijonapelaajien kanssa, joista hän mainitsi esimerkkinä molempien kanssa urallaan pelanneen Teemu Selänteen. Mikko Koivu kommentoi tietoa sanoen, että hänen veljensä Saku olisi kapteeniuden ansainnut. Lopulta Leijonien kapteeniksi valittiin Teemu Selänne, kun molemmat Koivut loukkaantuivat ennen olympialaisia.


text: Päävalmentaja Erkka Westerlund pohti olympiavalintoja kauan, valmennuspestinsä alkuajoista lähtien ja useimmat joukkueen paikoista lyötiin lukkoon jo useita viikkoja ennen joukkueen julkistamista. Esimerkiksi Lauri Korpikoski ja Jussi Jokinen kertoivat että he olivat saaneet olympiapaikan varmistaneen puhelun Westerlundilta jopa viisi viikkoa ennen julkistusta. Päänvaivaa Westerlundille aiheutti kokeneen Leijona-hyökkääjän Saku Koivun loukkaantuminen. Päätöstä Koivun fyysisestä kunnosta lykättiin viime hetkiin, ja hänet valittiin jo kisajoukkueeseen. Vähän ennen joukkueen julkistamista Koivu kuitenkin lähetti Westerlundille viestin, jossa päätti kieltäytyä olympialaisista. Koivu sanoi viestissään:


text: Joukkue julkistettiin 7. tammikuuta 2014 Suomen jääkiekkomaajoukkueen lehdistötilaisuudessa ja päähuomion vei Koivun kieltäytyminen. Westerlund luki Koivun viestin kokonaisuudessaan, ja herkistyi sitä lukiessaan, lisäksi Westerlund kertoi lehdistötilaisuudessa että joukkueen valinnassa hän painotti tutkapareja ja toimivia ketjukoostumuksia.


text: Seuraavina päivinä spekulaatio Saku Koivun kieltäytymisen syistä yltyi, ja syiksi epäiltiin muun muassa pikkuveli Mikko Koivun valintaa kapteeniksi, pientä roolia joukkueessa ja että Koivu halusi keskittyä seurapeleihin Anaheim Ducksissa, NHL:ssä. Koivu kimpaantui väitteistä ja vakuutti että kyse oli hänen fyysistä kunnostaan, jonka ei nähnyt olevan tarpeeksi hyvä. Kohua aiheutti myös hyvää kautta NHL:ssä pelaavan Sean Bergenheimin jättäminen pois joukkueesta. Yllätysvalintoina joukkueeseen pidettiin KHL-pelaajia Jori Lehterää ja Antti Pihlströmiä.


text: Turnauksen alla, kun joukkue oli jo selvillä, joutuivat tähtihyökkääjät Mikko Koivu ja Valtteri Filppula jättämään turnauksen väliin loukkaantumisten vuoksi. Takaiskut olivat Leijonille valtavat, sillä molemmille oli kaavailtu suurta roolia joukkueessa. Kolmas pettymys tuli kun toiseksi korvaajaksi valittu Sean Bergenheimkin kieltäytyi kutsusta loukkaantumisiin vedoten. Lopulta korvaajiksi valittiin KHL:stä Sakari Salminen ja Jarkko Immonen.


text:
Minnesota Wildin hyökkääjä Mikko Koivu ja Tampa Bay Lightningin hyökkääjä Valtteri Filppula valittiin alun perin kisajoukkueeseen, mutta he joutuivat vetäytymään turnauksesta loukkaantumisten vuoksi. Korvaajiksi valittiin Jarkko Immonen ja Sakari Salminen. Koivu oli alun perin Leijonien kapteeni, mutta hänen loukkaannuttua ja jäätyä sivuun, Teemu Selänne nimettiin kapteeniksi.
Suomen valmennusjohto saapui kisakaupunki Sotšiin runsaan viiko ennen turnauksen alkua, mukanaan olympiajoukkueen Euroopassa pelaavat pelaajat: Ossi Väänänen, Sami Lepistö, Juuso Hietanen, Lasse Kukkonen, Juhamatti Aaltonen, Petri Kontiola, Jori Lehterä ja Antti Pihlström. Mukaan Leijonien harjoituksiin liittyi myös KHL-maalivahti Niko Hovinen, joka ei kuitenkaan kuulu joukkueeseen. Tällä kokoonpanolla olympiajoukkue veti ensimmäiset harjoituksensa, joissa keskityttiin harjoittelemaan erikoistilanteita: yli- ja alivoimaa. Leijonien valmistautuessa turnaukseen tuli tieto, etteivät kaksi Suomen avainpelaajiin lukeutuvaa NHL-hyökkääjää Mikko Koivu ja Valtteri Filppula voi osallistua turnaukseen loukkaantumisten vuoksi. Näin ollen Westerlund kutsui heidän korvaajikseen joukkueeseen KHL-liigasta Jarkko Immosen ja Sakari Salmisen. Korvaajat saapuivat Sotšiin nopealla varoitusajalla ja liittyivät Leijonien vahvuuteen ennen NHL-pelaajia.


text: Lopuksi, vain päiviä ennen turnauksen avausottelua Suomen NHL-pelaajat saapuivat Pohjois-Amerikasta Sotšiin ja liittyivät joukkueen harjoitusvahvuuteen. Suomi ehti harjoitella täydellä joukkueella vain kerran, ennen turnauksen alkua. Tästä huolimatta Westerlund oli luottavainen, että joukkueen peli toimii sillä monet pelaajat tuntevat toisensa jo entisestään.


title: Puente Alto

text:
Puente Alto on kaupunki Chilessä. Vuonna 2012 siellä oli 583 471 asukasta.
Se on osa Santiagon pääkaupunkialuetta. Puente Altossa on paperi- ja kipsiteollisuutta.


title: Ilveskivi

text: Ilveskivi (ruots. "Lostenen") on Pedersören kunnan Yli-Purmon kylässä sijaitseva siirtolohkare. Yksi Suomen suurimmista lohkareista on 16 metriä korkea ja se on saanut nimensä läheisessä maastossa eläneiden ilvesten mukaan.


title: Ilveskivi

text: Kiven alla on halkeamia ja luolia joista on aikoinaan haettu suojaa sotien aikana. Kansantarinoiden mukaan kiven päällä on järjestetty tansseja ja sieltä on saattanut nähdä seitsemän kirkon tornit. Kiven päälle johtavat nykyisin puiset portaat.


title: Aadukalam

text: Aadukalam on vuonna 2011 ilmestynyt intialainen tamilinkielinen draamaelokuva, jonka on ohjannut ja kirjoittanut Vetrimaaran. Pääosia näyttelevät Dhanush, Kishore, Taapsee Pannu ja V. I. S. Jayabalan. Elokuva sai ensi-iltansa 14. tammikuuta 2011 ja sai positiivisia arvosteluja.


title: Aadukalam

text: "Aadukalam" voitti kuusi National Film Awards -palkintoa, muun muassa parhaasta ohjauksesta, käsikirjoituksesta ja miespääosasta. Se voitti myös viisi Filmfare Awards South -palkintoa. Se esitettiin muun muassa Toronton elokuvajuhlilla ja Montrealin elokuvajuhlilla.


title: Purmojärven kahakka

text: Purmojärven kahakka käytiin isovihan aikana 21. maaliskuuta 1715 Purmojärven Ruosteenojalla venäläisten kasakoden ja suomalaisten Kortesjärveltä ja Evijärveltä kotoisin olleiden talonpoikaississien välillä. Suomasiten pakosaunan luona käydyssä kahakassa kaatui kaksi suomalaista talonpoikaa ja yksi kasakoiden vangiksi jäänyt talonpoika poltettiin ladon mukana Eikkulanniemessä.


title: Purmojärven kahakka

text: Kasakat surmasivat Kortesjärvellä ja Evijärvellä piilopirteille paenneita sivilejä ja he veivät myös aikuisia ja lapsia vankeina mukanaan Venäjälle.


title: Purmojärven kahakka

text: Purmojärven kahakan muistomerkki paljastettin Ruosteenojalle 23. syyskuuta 1959.


title: Tervolankirkko

text: Tervolankirkko on Savonlinnan Pakarilanmäessä sijaitseva Suomen suurimpiin kuuluva siirtolohkare. Se on muodostunut paikalla olleen valtavan kokoisen siirtolohkareen lohjettua kolmeen suureen kappaleeseen. Lohkareiden välissä on luolamaisia solia.


title: Holhousviranomainen

text: Holhousviranomainen valvoo edunvalvojien toimintaa ja pitää yllä holhousasioiden rekisteriä, josta voi tarvittaessa saada tiedon esimerkiksi siitä, kuka on tietyn henkilön edunvalvoja. Suomessa maistraatti on holhousviranomainen. Ahvenanmaan maakunnassa tehtävää hoitaa lääninhallitus. Edunvalvojan tarpeesta ilmoitetaan maistraattiin, joka määrää holhottavalle edunvalvojan.


title: Joonas Lyytinen

text: Joonas Mikko Antero Lyytinen (s. 4. huhtikuuta 1995 Espoo) on suomalainen jääkiekkopuolustaja, joka pelaa SM-liigajoukkue Helsingin IFK:ssa. Sami Kapanen kuvaili häntä Kalevan Pallon A-nuoria valmentaessaan taitavaksi ja hyvin liikkuvaksi pelaajaksi sekä johtajatyypiksi, jolla on esimerkillinen urheilijan asenne. Kapasen mukaan kiekollinen peli on Lyytisen todellinen vahvuus.


title: Joonas Lyytinen

text: Espoosta perheineen parin kuukauden ikäisenä Kuopioon muuttanut Lyytinen on Kalevan Pallon kasvatti. Hän oli kaudella 2010–2011 joukkueen C-nuorten tehokkain puolustaja runkosarjassa tehoilla 3+8=11. Lyytinen nousi kaudella 2013–2014 KalPan A-nuorten kapteenistoon ja hän oli joukkueen tehokkain puolustaja tehoilla 7+17=24. Lyytinen jakoi koko A-nuorten SM-liigan puolustajien pistepörssin kymmenennen sijan kolmen muun pelaajan kanssa. Hän nousi samalla kaudella myös KalPan SM-liigajoukkueeseen. Lyytinen pelasi siellä harjoituskaudella neljä European Trophy -ottelua ja sai yhden syöttöpisteen.


title: Joonas Lyytinen

text: Lyytinen teki liigadebyyttinsä 2. marraskuuta 2013 Espoo Bluesia vastaan. Hän avasi maalitilinsä SM-liigassa tehtyään pelipaikkaansa nähden hienosti kaksi osumaa 14. joulukuuta 2013 Jokereita vastaan. Lyytisen osumista ensimmäinen syntyi ylivoimalla ja ratkaisi KalPan 3–1-voittoon päättyneen ottelun. Hän vakiinnutti paikkansa joukkueessa ja teki tulokaskautensa aikana kaikkiaan 30 runkosarjaottelussa tehot 3+6=9.


title: Joonas Lyytinen

text: Nashville Predators varasi Lyytisen viidennellä kierroksella 132. pelaajana . Marraskuussa 2014 hän teki kaksivuotisen jatkosopimuksen KalPan kanssa. Kaudella 2014–2015 Lyytinen oli KalPan eniten maaleja tehnyt puolustaja kahdeksalla osumallaan. Tehopisteitä kertyi 17. Kauden 2015–2016 jälkeen, huhtikuussa 2016 hän liittyi loppukevääksi ammattilaistry-out -sopimuksella AHL-joukkue Milwaukee Admiralsiin. Lyytinen ei saanut joukkueessa kuitenkaan peliaikaa. Kaudella 2016–2017 hän teki KalPassa SM-liigan yhden kauden piste-ennätyksensä tehoilla 8+16=24. Lyytinen oli joukkueen eniten maaleja tehnyt puolustaja. Hän voitti kauden päätteeksi SM-hopeaa.


title: Joonas Lyytinen

text: Kaudeksi 2017–2018 Lyytinen teki kaksivuotisen sopimuksen Oulun Kärppien kanssa. Kesäkuussa 2017 hän teki kaksivuotisen tulokassopimuksen Nashville Predatorsin kanssa. Lyytisen kausipalkka NHL:ssä on 750 000 dollaria, farmissa 70 000 dollaria ja hyvät suoritukset mahdollistavat hänelle 160 000 bonuksen. Heinäkuun lopulla Kärppien päävalmentaja Mikko Manner kertoi Lyytisen lähtevän Pohjois-Amerikkaan samalla kun joukkue julkaisi hankkineensa Teemu Kivihalmeen. Predators lähetti hänet syksyn harjoitusleirin päätteeksi AHL-joukkue Milwaukee Admiralsiin, jossa Lyytinen pelasi suurimman osan kaudestaan tehden 34 runkosarjaottelussa tehot 1+4=5. Hän pelasi kauden aikana myös yhteensä yhdeksän ottelua ECHL-liigan Norfolk Admiralsissa ja Atlanta Gladiatorsissa.


title: Joonas Lyytinen

text: Alkukauden 2018–2019 Lyytinen pelasi AHL-joukkue Milwaukee Admiralsin vahvuudessa tehden 20 ottelussa kolme syöttöpistettä, kunnes joulukuussa 2018 Nashville Predators asetti hänet siirtolistalle aikomuksenaan purkaa Lyytisen sopimus. Koska mikään toinen NHL-seura ei napannut häntä vuorokauden kuluessa, Lyytisen sopimus purettiin. Jo seuraavana päivänä hänen kerrottiin palaavan SM-liigaan ja siirtyvän loppukauden sopimuksella Helsingin IFK:hon.


title: Joonas Lyytinen

text: Lyytinen pelasi alle 20-vuotiaiden MM-kilpailuissa vuonna 2015. Hän pelasi myös alle 18-vuotiaiden Ivan Hlinkan muistoturnauksessa vuonna 2012, joilloin Lyytinen voitti hopeaa. Yhteensä hän on pelannut 14 nuorten ja 20 poikien maaottelua.


title: Joonas Lyytinen

text: Suomen A-maajoukkueessa Lyytinen on pelannut kaksi ottelua tehden yhden syöttöpisteen. Hän teki A-maajoukkuedebyyttinsä Euro Hockey Challengessa 7. huhtikuuta 2016 Porissa Slovakiaa vastaan.


title: Toyota VZ -moottorit

text: Toyota VZ-moottorit ovat Japanilaisen Toyotan valmistamia bensiinikäyttöisiä 24-venttiilisiä V6-moottoreita. Iskutilavuudet ovat 2,0 ja 3,4 litran välillä ja koneissa käytetään SOHC ja DOHC venttiilikoneistoja. Mallisto toi tullessaan monia uudistuksia, kuten Elektroninen polttoaineen ruiskutus ja elektronisen moottorinohjauksen (ECU). DOHC sylinterinkannet olivat Yamahan suunnittelemia. Moottoreita on valmistettu vuodesta 1988 alkaen.


title: Toyota VZ -moottorit

text: 1VZ-FE on 2,0l (1992cc) versio moottorista. Sylinterin halkaisija on 78mm ja iskunpituus 69,5mm. Teho on 101kW (136hp) 6000rpm:llä ja vääntö 173Nm @4600rpm.


title: Toyota VZ -moottorit

text: Käyttökohteet:


title: Toyota VZ -moottorit

text: 2VZ-FE on 2,5l (2507cc) versio moottorista. Sylinterin halkaisija on 87,5mm ja iskunpituus 69,5mm ja puristussuhde 9,0:1. Moottorin teho on 119 kW (159 hp) @5800 rpm ja vääntö 216 Nm @4600 rpm, moottorin maksimikierrokset on 6800rpm.


title: Toyota VZ -moottorit

text: 3VZ-E on 3,0l (2958cc) iskutilavuudeltaan ja VZ-sarjan ainoa SOHC moottori. Sylinterin halkaisija on 87,5mm ja iskunpituus 82mm. Esittelyn aikoihin maksimiteho oli 145hp, mutta myöhemmin 150hp (112kW) @4800rpm ja vääntö 244Nm @3400 rpm.


title: Toyota VZ -moottorit

text: Vaikka 3VZ-E ja 3VZ-FE ovat samaa sarjaa, niissä on hyvin vähän samoja osia.


title: Toyota VZ -moottorit

text:
3VZ-FE on rakennettu 3VZ-E valurautalohkoisen moottorin pohjalta. Moottorissa on 24 venttiilinen DOHC alumiinikansi.
Koska VZ moottorit oli alun perin tarkoitettu maasto- ja avolava-autoihin, ne ovat korkeita. Tämän vuoksi etuvetoiseen henkilöautoon moottori on asennettu tulipeltiä kohti 15 astetta kallelleen.


title: Toyota VZ -moottorit

text: Vuonna 1994 Toyotan 1MZ-FE syrjäytti 3VZ-FE moottorin yhdysvalloissa, muualla sitä käytettiin vuoteen 1996 asti.


title: Toyota VZ -moottorit

text: Moottorin teho on 185 hp (138 kW) @5800 rpm ja vääntö 265Nm@4600 rpm. Puristussuhde on 9,6:1.


title: Toyota VZ -moottorit

text: 4VZ-FE on 2,5 litrainen (2496cc) versio. Sylinterin halkaisija on 87,5mm ja iskunpituus 69,2mm. Moottorin teho on 173hp (129kW) @6000rpm. Puristussuhde on 9,6:1.


title: Toyota VZ -moottorit

text:
5VZ-FE on 3,4 litrainen (3378cc) moottori joka korvasi mallin 3VZ-E. Sylinterin halkaisija on 93,5mm, iskunpituus 82mm ja puristussuhde 9,6:1. Moottorin teho on 190hp (142kW) @4800rpm ja vääntö 298Nm 3600:lla kierroksella minuutissa.
Moottorissa on valurautainen lohko, alumiininen DOHC kansi ja alumiininen imusarja. Moottorissa käytetään öljynjäähdytintä.


title: Maija Kovaļevska

text: Maija Kovaļevska (s. 21. syyskuuta 1979 Riika) on latvialainen oopperalaulaja, äänialaltaan sopraano. Hän valmistui Latvian Jāzeps Vītols -musiikkiakatemiasta ja debytoi "Don Giovannin" esityksessä Donna Elviran roolissa Latvian kansallisoopperassa Riiassa vuonna 2003. Myöhemmin samana vuonna Kovaļevska esiintyi myös Siguldan kansainvälisillä oopperajuhlilla. Hän pääsi stipendin turvin Italiaan opiskelemaan Mirella Frenin johdolla. Vuonna 2004 hän voitti Latvian suuren musiikkipalkinnon.


title: Maija Kovaļevska

text: Sopraanon kansainvälinen ura käynnistyi vuonna 2006 Donna Elviran roolin esityksellä Veronassa ja Reggio Emiliassa. Samana vuonna hän esiintyi myös Mimìn roolissa "La bohèmessa" Palau de les Arts Reina Sofiassa ja voitti ensimmäisen palkinnon Plácido Domingon perustamassa Operalia-kilpailussa. Joulukuussa 2006 Kovaļevska esiintyi ensi kertaa Metropolitan-oopperassa jälleen Mimìn roolissa. Sittemmin hän on esiintynyt muun muassa San Franciscon oopperassa, Glyndebournen festivaalilla, Washingtonin kansallisoopperassa, Baijerin valtionoopperassa, Royal Opera Housessa, La Scalassa ja Wienin valtionoopperassa.


title: Maija Kovaļevska

text: Aiemmin mainittujen roolien lisäksi Kovaļevskan ohjelmistoon on kuulunut osia esimerkiksi oopperoissa "Figaron häät", "Carmen", "Turandot" ja "Jevgeni Onegin".


title: Etelä-Andros

text: Etelä-Andros on Bahaman hallintoalue Androksella. Se kattaa saaren eteläosan, joka on rikkonainen ja useiden vesistöjen halkoma. Koko alueen asutus on keskittynyt itärannalle, muun osan ollessa mangrovekasvillisuuden vallassa. Etelä-Andoksen asukasluku on 1 465.


title: Etelä-Abaco

text: Etelä-Abaco on Bahaman hallintoalue Abacolla. Se kattaa Abacon harvaan asutuimman eteläosan sekä pienen naapurisaaren Castaway Cayn. Etelä-Abacon asukasluku on 1 867.


title: Lucie Gascon

text: Lucie Géraldine Gascon (alun perin Fortin; s. 1. tammikuuta 1944 Normandin, Quebec) on kanadalainen harpisti ja säveltäjä. Hän alkoi 11-vuotiaana opiskella pianon- ja nokkahuilunsoittoa Céline Bussières’n johdolla. Conservatoire de musique du Québecissa hän opiskeli Dorothy Weldon Masellan johdolla harpunsoittoa vuosina 1962–1969. Conservatoire de musique du Québec à Montréalissa hän jatkoi opintojaan vuosina 1969–1972 saman opettajan johdolla. Vuosina 1973–1979 hän opiskeli siellä myös kamarimusiikkia Otto Joachimin sekä Arthur Garamin johdolla ja musiikin historiaa Andrée Desautelsin johdolla. Ulkomailla Gascon opiskeli Lily Laskinen johdolla Nizzassa 1975 ja Lucille Lawrencen johdolla New Yorkissa 1976–1977.


title: Lucie Gascon

text: Gasconille myönnettiin CMM:ssä kamarimusiikin "deuxième prix" vuonna 1979. Quebecin kulttuuriministeriön vuonna 1980 myöntämällä stipendillä Gascon lähti Pariisiin, jossa hän työskenteli taas Laskinen kanssa. Siellä hän myös tutustui kelttiharppuun Denise Mégevandin johdattamana. Palattuaan Marokkoon suuntautuneelta kiertueeltaan (1987) Gascon työskenteli afrikkalaisen kora-soittimen parissa.


title: Lucie Gascon

text: Gascon on kieränyt Kanadan lisäksi Meksikossa, Kolumbiassa, Martiniquella ja Afrikassa. Hän on esiintynyt resitaaleissa ja muiden muassa Trois-Rivièresin ja Sherbrooken sinfoniaorkesterien kanssa. Gascon alkoi myös järjestää workshop-koulutusta vuonna 1978. Hänen osallistumisessa lukuisiin radio- ja TV-lähetyksiin teki harpun tunnetummaksi ja arvostetummaksi laajan yleisön silmissä. Gascon on säveltänyt omia teoksia harpulle ja levyttänyt niitä. Hän kehitti musiikillisen korttipelin Anim-aux-sons, jota on levitetty kansainvälisesti.


title: Lucie Gascon

text: Levy-yhtiö Dorette on julkaissut Gasconin levytyksiä.


title: S.H.I.E.L.D. Agentit

text: S.H.I.E.L.D. Agentit ( tai lyhyemmin "Agents of S.H.I.E.L.D.") on yhdysvaltalainen Joss Whedonin, Jed Whedonin ja Maurissa Tancharoenin luoma televisiosarja, joka perustuu Marvel Comicsin sarjakuvissa esiintyvään kuvitteelliseen rauhanturva- ja vakoilujärjestö S.H.I.E.L.D.:iin. Sarja sijoittuu Marvel Cinematic Universeen (MCU) ja jakaa tarinallisen jatkumon sen elokuvien ja muiden televisiosarjojen kanssa. Sarjaa tuottavat ABC Studios, Marvel Television ja Mutant Enemy Productions, ja sen showrunnereina toimivat Jed Whedon, Tancharoen ja Jeffrey Bell.


title: S.H.I.E.L.D. Agentit

text: Sarja keskittyy S.H.I.E.L.D.:n agentti Phil Coulsonin hahmoon, jota esittää Marvelin elokuvissakin hahmoa näytellyt Clark Gregg, ja hänen johtamaansa ryhmään, jonka tulee selviytyä useista epätavallisista tehtävistä ja vihollisista, kuten Hydra, epäinhimilliset ja kriit. Joss Whedon aloitti sarjan pilottijakson työstämisen "The Avengersin" saaman suosion myötä, ja Greggin kerrottiin palaavan rooliinsa lokakuussa 2012. ABC otti sarjan ohjelmaansa virallisesti toukokuussa 2013. Sarjan muita päärooleja esittävät Ming-Na Wen, Brett Dalton, Chloe Bennet, Iain De Caestecker ja Elizabeth Henstridge, joiden lisäksi Nick Blood, Adrianne Palicki, Henry Simmons, Luke Mitchell, John Hannah, Natalia Cordova-Buckley ja Jeff Ward liittyivät mukaan myöhemmillä kausilla. Muutamat jaksot risteävät suoraan MCU:n elokuvien tai muiden televisiosarjojen kanssa, kun taas muutamat hahmot MCU:n elokuvista ja Marvel One-Shots -lyhytelokuvista vierailevat sarjassa.


title: S.H.I.E.L.D. Agentit

text: Ensimmäinen tuotantokausi alkoi Yhdysvalloissa 24. syyskuuta 2013 ja päättyi 13. toukokuuta 2014, kun taas toinen tuotantokausi alkoi 23. syyskuuta 2014 ja päättyi 12. toukokuuta 2015. Kolmas tuotantokausi alkoi 29. syyskuuta 2015 ja päättyi 17. toukokuuta 2016. Neljäs tuotantokausi alkoi 20. syyskuuta 2016 ja päättyi 16. toukokuuta 2017. Viides tuotantokausi alkoi 1. joulukuuta 2017 ja päättyi 18. toukokuuta 2018. Vuonna 2018 sarjalle tilattiin kuudes sekä seitsemäs tuotantokausi, kuudennen saadessa esityksensä heinäkuussa 2019. Suomessa Fox-kanava aloitti sarjan esittämisen 9. maaliskuuta 2014, mutta esitti ainoastaan ensimmäisen ja toisen tuotantokauden. Kolmas ja neljäs tuotantokausi ovat olleet katsottavissa Suomessa väliaikaisesti Viaplayn kautta. Alun korkeiden katsojalukujen, mutta keskinkertaisten arvostelujen jälkeen myöhempien jaksojen katsojaluvut laskivat, mutta arvostelut paranivat ensimmäisen tuotantokauden aikana. Tästä seurasi alhaisemmat, mutta tasaisemmat katsojaluvut sekä toisella että kolmannella kaudella.


title: S.H.I.E.L.D. Agentit

text: Useat sarjan hahmot on otettu mukaan myös Marvelin sarjakuviin ja spin-off -sarjalle nimeltä "Most Wanted", joka keskittyy Bloodin ja Palickin esittämien Lance Hunterin ja Bobbi Morsen ympärille, tilattiin pilottijakso, kunnes se peruttiin toukokuussa 2016. Joulukuussa 2016 ABC.comissa julkaistiin Cordova-Buckleyn hahmoon Elena ”Yo-Yo” Rodrigueziin keskittyvä verkkosarja nimeltä "".


title: S.H.I.E.L.D. Agentit

text: Ensimmäisellä tuotantokaudella S.H.I.E.L.D.-agentti Phil Coulson muodostaa muista agenteista pienen ryhmän, jonka tehtävänä on tutkia outoja uusia tapauksia. He tutkivat salaperäisen ”Selvänäkijän” johtamaa Projekti Tuhatjalkaista, ja saavat selville, että projekti on S.H.I.E.L.D.:iin soluttautuneen Hydran tukema. Toisella kaudella jälkeen, Coulson ja hänen ryhmänsä yrittävät saada takaisin hallituksen ja kansan luottamuksen, samalla kun he käsittelevät Hydran uhkaa, ja ihmisten alirodun epäinhimillisten paljastumista. Coulsonin työtä haittaa kuitenkin toinen S.H.I.E.L.D.-agenttien ryhmä, jotka eivät luota hänen johtamismetodeihinsa.


title: S.H.I.E.L.D. Agentit

text:
Kolmannella kaudella S.H.I.E.L.D.:n sodan Hydran joukkoja ja epäinhimillisiä vastaan kasvaessa, Coulson alkaa salaa koota epäinhimillisistä ryhmää nimeltä Salaiset Soturit, samalla kun Hydra tulee tuoneeksi takaisin Maahan palvomansa muinaisen epäinhimillisjohtajan nimeltä Hive. Neljännellä kaudella S.H.I.E.L.D.:istä on Hydran ja Hiven kukistumisen jälkeen tullut jälleen hallituksen organisaatio hyväksyttyään laaditut ehdot. Coulson palaa johtajasta takaisin kenttäagentiksi, maailman olettaessa hänen olevan yhä kuollut, ja hän päätyy jäljittämään muita kyvykkäitä henkilöitä–kuten Robbie Reyesia / Aaveajajaa–samalla kun agentti Leo Fitz ja tohtori Holden Radcliffe viimeistelevät työnsä LMD-robottien (Life Model Decoy) sekä virtuaalitodellisuus Viitekehyksen parissa. Viidennellä kaudella Coulson ja hänen tiiminsä siepataan kriiden komennossa olevalle avaruusasemalle tulevaisuuteen vuonna 2091, jossa heidän on pelastettava ihmiskunnan jäänteet ja löydettävä tie takaisin omaan aikaansa, jossa he ovat jälleen lainsuojattomia ja jossa heidän on varmistettava, ettei heidän näkemänsä tulevaisuus käy toteen.
The Walt Disney Companyn ostettua Marvel Entertainment vuonna 2009, Jeph Loebin julkistettiin perustaneen Marvel Television -osaston. Seuraavina kuukausina alettiin kehittää useita Marvelin sarjakuviin perustuvia televisiopilotteja. Heinäkuussa 2012 Marvel Television aloitti neuvottelut ABC:n kanssa uudesta Marvel Cinematic Universeen sijoittuvasta televisiosarjasta, vaikka silloin ei ollut vielä päätetty mikä se olisi. Seuraavan kuukauden aikana, "The Avengersin" ohjaaja Joss Whedon, joka loi myös televisiosarjat "Buffy, vampyyrintappaja" ja "Firefly", osallistui sarjan luomiseen.


title: S.H.I.E.L.D. Agentit

text: Myöhemmin elokuussa ABC tilasi pilottijakson työnimellä "S.H.I.E.L.D." kulkevalle sarjalle, Joss Whedon ohjatessa sen sekä käsikirjoittaessa sen yhdessä Jed Whedonin ja Maurissa Tancharoenin kanssa. Disneyn toimitusjohtaja Bob Iger laittoi sarjan tuotantoon nähtyään Marvel One-Shots -lyhytelokuvan "Item 47". Huhtikuussa 2013 ABC julkisti sarjan nimeksi "Marvel's Agents of S.H.I.E.L.D.", ja toukokuussa 2013 sille tilattiin 22 jakson mittainen tuotantokausi. Jed Whedon, Tancharoen ja Jeffrey Bell toimivat sarjan showrunnereina, Bellin liittyessä auttamaan tuotantoryhmän palkkaamisessa sekä ”studioiden ja verkostojen politiikan navigoinnissa”, sanoen, ”Työni on auttaa heitä oppimaan kuinka tehdä niin, ohjata laivaa samalla kun he oppivat.” Joss Whedon avusti heitä työssä ennen kuin aloitti työnsä "in" parissa.


title: S.H.I.E.L.D. Agentit

text: Sarjan toinen tuotantokausi tilattiin toukokuussa 2014, kolmas tuotantokausi toukokuussa 2015, neljäs tuotantokausi maaliskuussa 2016, viides tuotantokausi toukokuussa 2017 ja kuudes tuotantokausi toukokuussa 2018. ABC Entertainmentin johtaja Channing Dungey sanoi, ettei kuudennen tuotantokauden olisi tarkoitus olla viimeinen ja lisäsi, että kauden esittäminen keskellä vuotta 2019 antaisi ABC:n ”superpalvella ohjelman yleisöä ja mahdollista esittää sitä vielä pidempään.” Marraskuussa 2018, kuukausia ennen kuudennen tuotantokauden televisioesitystä, sarjalle tilattiin seitsemäs tuotantokausi.


title: S.H.I.E.L.D. Agentit

text: Syyskuussa 2016 keskustellessaan siitä miten sarja tulee aikanaan päättymään, Tancharoen sanoi, ”Menet vain aina eteenpäin. Siihen asti kun joku käskee meitä lopettamaan, jatkamme eteenpäin.” Jed Whedon lisäsi, ”Mielessäsi on aina ideoita siitä miten lopettaa sarja sitten kun he sanovat ’Se oli siinä’, mutta emme ole siellä aivan vielä.” Toukokuussa 2017 Bell ilmoitti, että heillä oli ”kuinka he haluaisivat sarjan päättyvän, kun se päättyy. Meidän tarvitsee vain tietää milloin se aika koittaa, jotta se voidaan kunnolla rakentaa.” Jed Whedon jatkoi, ”Tavoittemme on tietää etukäteen, koska haluaisimme laskeutua tarinaan tyydyttävällä tavalla”.


title: S.H.I.E.L.D. Agentit

text: Lokakuun 2012 alussa aloitettiin näyttelijähaut sarjan viittä pääroolia varten. New York Comic Conissa, Joss Whedon, Kevin Feige ja Clark Gregg ilmoittivat Greggin palaavan pilottijaksossa agentti Phil Coulsonin rooliin elokuvista "Iron Man", "Iron Man 2", "Thor" ja "The Avengers", sekä Marvel One-Shots -lyhytelokuvista, Huhtikuussa 2013 suostui liittymään koko sarjan päänäyttelijäkaartiin kuultuaan Whedonilta selityksen sille miten hahmo herätettiin kuolleista "The Avengersin" tapahtumien jälkeen. Ming-Na Wen valittiin näyttelijäkaartiin lokakuussa 2012. Näyttelijähaun aikana hahmon nimi oli alun perin agentti Anthea Rice, kunnes Joss Whedon muutti nimen Melinda Mayksi. Saman kuukauden aikana, Elizabeth Henstridge ja Iain De Caestecker valittiin näyttelemään Coulsonin tiimin tiedeneroja Jemma Simmonsia and Leo Fitziä, kun taas Brett Dalton valittiin näyttelemään Grant Wardia. Joulukuussa Chloe Bennet valittiin yli 400 näyttelijän joukosta näyttelemään sarjan kuudetta päähenkilöä, haktivistia nimeltä Skye, joka rekrytoidaan S.H.I.E.L.D.-agentiksi. Toisella tuotantokaudella hahmon oikeaksi nimeksi paljastuu Daisy Johnson, eikä hän kolmannella kaudella enää käytä nimeä ”Skye”.


title: S.H.I.E.L.D. Agentit

text: Vuoden 2014 San Diego Comic-Con International -tapahtumassa ilmoitettiin Nick Bloodin näyttelevän sarjan toisella kaudella palkkasoturi Lance Hunteria ja että sarjassa esiintyisi myös Bobbi Morse / Matkijalintu. Elokuussa 2014, Henry Simmons liittyi toistuvassa näyttelijäksi mekaanikko Alphonso ”Mack” Mackenzien rooliin, ja samalla Adrianne Palicki valittiin vierailevaksi näyttelijäksi Morsen rooliin, hahmon esiintyessä ensi kertaa jaksossa ”Lammas susien vaatteissa”. Syyskuussa 2014 ilmoitettiin kaikkien edellisen kauden päänäyttelijöiden sekä Bloodin muodostavan toisen kauden päänäyttelijäkaartin. Jaksosta ”Jälkijäristykset” alkaen Palickin rooli sarjassa muuttui merkittävämmäksi. Helmikuussa 2015 Luke Mitchell valittiin toistuvaksi näyttelijäksi epäinhimillinen Lincoln Campbellin rooliin.


title: S.H.I.E.L.D. Agentit

text: Koko toisen kauden päänäyttelijäkaarti, sekä Simmons ja Mitchell, palasivat kolmannelle kaudelle. Lokakuussa 2015 esiteltiin epäinhimillinen Hive, joka kolmannen tuotantokauden toisen puolikkaan ajan oli riivannut Grant Wardin ruumiin, Brett Daltonin jatkaessa näyttelijänä. Lisäksi esiteltiin myös John Hannahin näyttelemä transhumanistinen tiedemies Holden Radcliffe sekä Natalia Cordova-Buckleyn näyttelemä kolumbialainen epäinhimillinen Elena ”Yo-Yo” Rodriguez. Blood ja Palicki poistuivat näyttelijäkaartista kolmannen kauden jaksossa ”Parting Shot”, siirtyessään näyttelelijöiksi silloin suunnitteilla olleeseen spin-off -sarjaan "Most Wanted". Dalton ja Mitchell poistuivat sarjasta kauden päätösjakson jälkeen hahmojensa kuoleman myötä.


title: S.H.I.E.L.D. Agentit

text: Gregg, Wen, Bennet, De Caestecker, Henstridge ja Simmons palasivat näyttelijöiksi neljännelle ja viidennelle tuotantokaudelle, Hannah oli mukana päänäyttelijänä neljännellä kaudella, Cordova-Buckleyn jatkaessa toistuvana näyttelijänä neljännellä kaudella ja liityessä päänäyttelijöihin viidennellä kaudella. Dalton palasi vierailevana näyttelijänä neljännen kauden kolmanteen ja viimeiseen osion, Bloodin tehdessä vieraileva esiintyminen viidenen kauden viidennessä jaksossa. Viidennellä kaudella esiteltiin Jeff Wardin näyttelemä Deke Shaw, mies vuodesta 2091, joka seurasi Coulsonin tiimiä näiden omaan aikaan ja sai selville olevansa Fitzin ja Simmonsin tyttärenpoika.


title: S.H.I.E.L.D. Agentit

text: Wen, Bennet, De Caestecker, Henstridge, Simmons ja Cordova-Buckley palaavat kuudennelle ja seitsemännelle tuotantokaudelle, Wardin liittyessä päänäyttelijöihin. Koska Coulson oli ollut kuolemansairas jo neljännen kauden päätösjaksosta asti ja viidennen kauden tapahtumien päätteeksi pysyi sellaisena, Gregg huomautti, että ”on jonkinasteinen kiinnostus saada minut mukaan” kuudennelle kaudelle, mahdollisesti takaumakohtauksiin, ja oli myös epävarma siitä olisiko osa päänäyttelijäkaartia vai ei, mikäli palaisi sarjaan, jossa oli viidellä ensimmäisellä kaudella ollut mukana. Gregg ei ollut lueteltuna myöskään seitsemännelle kaudelle palaavien näyttelijöiden joukossa.


title: S.H.I.E.L.D. Agentit

text: Pilottijakson tuotanto sijoittui kokonaisuudessaan Los Angelesiin Joss Whedonin aikataulun vuoksi, kun taas muu osa sarjasta kuvattiin pääosin Culver Cityssä, Kaliforniassa. Lisäkuvaukset sijoittuivat eri puolille maailmaa, kuten Pariisiin, Ranskaan, Tukholmaan, Ruotsiin, ja Old San Juaniin, Puerto Ricoon. Sarja kuvattiin Arri Alexa -kameroilla, David Boydin toimiessa pilottijakson kuvaajana, ja Feliks Parnellin, Jeff Mygattin, Allan Westbrook jatkaessa tehtävässä sen jälkeen. Garry Brown oli sarjan second unit -ohjaaja, ja Tanner Gill toimi sarjan stunt-koordinoijana. Sarja kuvattiin 2K-resoluutiolla.


title: S.H.I.E.L.D. Agentit

text: FuseFX toimi visuaalisten efektien pääkaupustelijana "S.H.I.E.L.D. Agenteille", Pixomondon, Cosan, Greenhaus GFX:n, Lion VFX:n ja Synapticin tehdessä lisätyöt. Sarjassa on keskimäärin 80–150 visuaalista efektiä jaksoa kohden, ja kunkin jakson visuaalisten efektien toteuttamien vie 10–12 päivää kuvauksista saatujen taustalevyjen jälkeen. Tämän kautta jokaisella tuotantokaudella 2000 visuaalisilla efekteillä varustettua otosta yhtä tuotantokautta kohden. Mark Kolpack toimii visuaalisten efektien päävastaavana. David Altenau on FuseFX:n sisäinen päävastaava kahdeksa ensimmäisen jakson tuotannossa, Kevin Lingenfelserin jatkaessa työtä muiden jaksojen kohdalla. VFX:n tuottaja Andrea D’Amico liittyi FuseFX:n tiimiin joulukuussa 2015. Sarjan vuoksi perustettiin kaksi erillistä luovaa ja tuotantoa johtavaa ryhmää, jolloin tuottajien, säveltäjien ja useiden taiteilijoiden oli mahdollista vuorotella eri jaksojen kohdalla. Tämä oli tarpeen, sillä osaa jaksoista oli työstettävä samanaikaisesti, joko kaksi tai kolme kerralla. Tyypillisiä efektejä sarjassa ovat hahmojen kykyjen efektianimaatiot, valokuvarealistiset ajoneuvot, tietokonegraafiset maisemamuutokset, pyrotekniikka ja atmösfääriset efektit. Jotkut mallit, kuten quinjet-suihkukoneet ja helialukset ovat Industrial Light & Magicin jakamia, vaikka ”nämä mallit ovat yleensä superraskaita ja niissä on tiiviisti dataa” ja jotka tarvitsee toteuttaa ”HD-ystävällisesti tai yksinkertaisesti oltava mahdollisia toteuttaa televisioaikataulun mukaisesti.”


title: S.H.I.E.L.D. Agentit

text: Bear McCreary vahvisti heinäkuussa 2013 säveltävänsä sarjan musiikin. Toisin kuin edelliset McCrearyn sävellykset, ABC ja Marvel antoivat hänen työskennellessä kokonaisen sinfoniaorkesterin kanssa, johon kuului tyypillisesti 50 tai 70 soittajaa, ja ”tärkeiden” jaksojen kohdalla yli 90. Lisäksi käytettiin monimutkaista syntetisaattoria antamaan sävellyksille ”moderni ote”. Koska "S.H.I.E.L.D. Agentit" oli ensimmäinen MCU-televisiosarja, McCreary ajatteli, että siinä on ”tunne, joka tarvitsi yhdistää” elokuvien johdonmukaisiin orkesteriääniin, mutta katsottava television näytöltä. McCreary sävelsi jaksoa kohden musiikkia keskimäärin 30 minuuttia. McCreary näki sarjan pääteeman, jonka hän näki myös Coulsonin teemana, luomisen prosessina, joka vaati paljon yhteistyötä vastaavien tuottajien kanssa, koska nämä halusivat tietyn äänen—”jotain isoa, joka...kuului Marvel Cinematic Universeen” mutta myös ”intiimin, koska he eivät ole supersasnkareita vaan tavallisia ihmisiä.” McCrearyn oli myös työskenneltävä kovemmin saadakseen teema kuulumaan, koska sarjalla ei ole perinteistä avaustunnarikuvausta. McCreary huomautti, että kolmannella ja neljännen tuotantokauden kohdalla ”Sävellykset tulivat hieman voimakkaammiksi ja elektronisemmiksi... [E]lektroniset siirtyivät erityisesti ensisijaisiksi, kun siirryimme yhä useampaan epäinhimillisistä ja hahmojemme asuttamasta digitaalisesta maailmasta kertoviin tarinoihin. Mutta orkesteri oli aina perustamme.”


title: S.H.I.E.L.D. Agentit

text: Syyskuussa 2014 McCreary paljasti suunnitelmat "S.H.I.E.L.D. Agenttien" soundtrackista, jonka Marvel Music julkaisi digitaalisesti 4. syyskuuta 2015 ja CD:llä 9. lokakuuta. SoPundtrackilla oli musiikkia kahdelta ensimmäiseltä tuotantokaudelta ja sen kirjoittivat ja tuottivat McCreary ja Steven Kaplan, Joe Augustinen tuottaessa albumin McCreary kanssa.


title: S.H.I.E.L.D. Agentit

text: "S.H.I.E.L.D. Agentteja" esitetään Yhdysvalloissa ABC-kanavalla, 720p-tarkkuudella ja 5.1 -tilaäänellä, vaikka jaksot toimitettiin ABC:lle 1080p-tarkkuudella. Ensimmäisen tuotantokauden jaksot esitettiin tiistaisin kello 20.00 paikallista aikaa, toisen ja kolmannen tuotantokauden jaksot 21.00 ja neljännen kauden jaksot 22.00. Viidennen tuotantokauden jaksot esitettiin perjantaisin kello 21.00.


title: S.H.I.E.L.D. Agentit

text: "S.H.I.E.L.D. Agentit" on lisensoitu yli 155 maahan: CTV omisti esitysoikeudet Kanadassa; Channel 4 kahden ensimmäisen tuotantokauden ja E4 kolmannen tuotantokauden esitysoikeudet Yhdistyneessä kuningaskunnassa. Australiassa Seven Network esitti kaksi ensimmäistä tuotantokautta ja Fox8 kolmannen tuotantokauden. Uudessa-Seelannissa sarjaa esitti TV2. MyNetworkTV palkittiin sarjan syndikointioikeuksilla ja alkoi esittää sarjaa syyskuussa 2016. Suomessa Fox esitti sarjan kaksi ensimmäistä tuotantokautta. Nämä kaudet sekä kolmas ja neljäs tuotantokausi ovat olleet väliaikaisesti katsottavissa Pohjoismaissa Viaplayn kautta.


title: S.H.I.E.L.D. Agentit

text: Toinen ja kolmas tuotantokausi esitettiin molemmat jaettuna kahteen osaan, joiden välissä esitettiin yksi "Agent Carterin" tuotantokausi. Bell selitti syyn päätökseen olevan se miten haasteellista oli tuottaa 22 jaksoa ensimmäiselle tuotantokaudelle ja esittää ne televisiossa 36–40 viikon sisällä, mikä tarkoitti toistoja ja "hidasteita". Sen sijaan "Agent Carter" täytti suuren osan aukosta, jättäen puolet takaisin "S.H.I.E.L.D. Agenttien" tuotantokausille niin, että ne voivat jatkua ilman keskeytyksiä. Tämän ansiosta tuottajat ja käsikirjoittajat kykenivät lähestymään jokaista tuotantokautta kahtena osana, joilla oli erilliset tarinat, mutta joita yhdistävät tarinasta toiseen jatkuvat elementit. Ennen neljännen tuotantokauden esittämistä Tancharoen selitti: ”Kahden edellisen tuotantokauden tapauksessa kykenimme esitysaikataulun vuoksi jakamaan tuotantokaudet kahdeksi minituotantokaudeksi. Tämän tulevan tuotantokauden esitysaikataulu on hieman erilainen, joten jaamme sen kolmeen osaan. Tämä tarinan kannalta viisas ratkaisu on tehnyt elämistämme helpompaa, joten erottelemme sen tällä tavalla.”


title: S.H.I.E.L.D. Agentit

text: Bell kommentoi viidennen tuotantokauden jakamista mahdollisiin osiin sanomalla ”22 jakson pituinen tarina on jotain mistä monet ihmiset ovat innoissaan. Jakamalla se pienempiin tai erillisiin osiin, esittelemällä uusia antagonisteja ja pysäyttämällä heidät, tai liikkuen tilasta toiseen, oma kokemuksemme sanoo sen olevan jotain mistä katsojat nauttivat ja se helpottaa hieman joidenkin näiden tarinoiden kertomista.” Whedon huomautti myös miten tuotantokausi olisi ”rikkinäinen esittämisen suhteen. Jos kaikki tapahtuisi samanaikaisesti, tuntuisi oudolta kutsua niitä erillisiksi... Yritämme saada sen pikkupelien paloiksi.” Tuotantokauden esittäminen alkoi 1. joulukuuta 2017, kun "Inhumansin" kahdeksan jaksoa olivat esitetty, tarkoituksena esittää kaikki 22 jaksoa melkein ilman taukoja. Sarjan esittämisessä pidettiin kuitenkin välissä pieni tauko vuoden 2018 talviolympialaisten vuoksi ja kausi jaettiin kahteen tarina-arkkiin. Kuudes tuotantokausi tulee aiemmista poiketen sisältämään vain 13 jaksoa.


title: S.H.I.E.L.D. Agentit

text: Yhdysvalloissa sarjan pilottia seurasi 12,12 miljoonaa katsojaa. Pilottijakso sai 4,7/14 () tähteä Nielsen TV Ratingsin kyselyssä 18–49-vuotiailta katsojilta, joka oli paras tulos neljään vuoteen uusien draamasarjojen keskuudessa.


title: S.H.I.E.L.D. Agentit

text: Huhtikuuhun 2015 mennessä Marvel oli kehittämässä "S.H.I.E.L.D. Agentit" -sarjalle spin-offia. Sarjaa kehittivät "S.H.I.E.L.D. Agenttien" vastaava tuottaja Jeffrey Bell ja käsikirjoittaja Paul Zbyszewski, minkä tapahtumat seuraisivat "S.H.I.E.L.D. Agenttien" toisen tuotantokauden loppua, ja joka backdoor-tyylisen pilottijakson sijaan saisikin aivan oman pilottijakson. Palicki ja Blood osallistuivat keskusteluihin mahdollisesta uudesta sarjasta hahmoilleen Bobbi Morse ja Lance Hunter. ABC perui projektin 7. toukokuuta 2015, julkistaessaan tietoja sarjojen jatkamisista, perumisista, ja valinnoista.


title: S.H.I.E.L.D. Agentit

text: Jo elokuuhun 2015 mennessä "S.H.I.E.L.D. Agenttien" spin-off sai uuden mahdollisuuden ja työnimellä "Marvel’s Most Wanted" kulkeva sarja sai tilauksen pilottijaksolle. Bell ja Zbyszewski aloittivat jälleen sarjan kehittämisen vastaavina tuottajina ja showrunnereina, ja osallistuivat samalla pilottijakson käsikirjoittamiseen. Myös Jeph Loeb on vastaavan tuottajan roolissa. Sarja tulee edelleen keskittymään Morseen ja Hunteriin Palickin ja Bloodin jatkaessa rooleissa, ja sitä kuvailtiin "uudeksi keskittymäksi samalle kaksikolle ja heidän jatkuville seikkailuilleen".


title: S.H.I.E.L.D. Agentit

text: Bell ja Zbyszewski työstivät yhdessä hahmojen tarinaa "S.H.I.E.L.D. Agenttien" kolmannella kaudella, valmistautuen siirtämään nämä spin-off -sarjaan. Bell selittäessä sen tulevan johdattamaan "Most Wantedin" tapahtumiin määrittäen sen keitä hahmot ovat, kuten Hunter ja hänen uskollisuudenpuutteensa S.H.I.E.L.D.:iä kohtaan, sekä ideologioihin—"ei mitään erikoista ohjelmasta, sellainen Hunter vain on." Maaliskuussa 2016, Bell totesi, että vaikka Hunter ja Morse ovat ""S.H.I.E.L.D.:issä", haluamme käytää hyväksi sitä keitä he ovat, ja kertoa katsojille yhtä paljon heidän suhteista toisiinsa kuin toisiin ihmisiin niin hyvin kuin mahdollista. Tiedämme, että on potentiaalia lähestyvälle lopulle, joten heitä ei jätetä huomiotta."


title: S.H.I.E.L.D. Agentit

text: Hunter ja Morse kirjoitettiin ulos sarjasta jaksossa "Parting Shot", jossa he molemmat erosivat S.H.I.E.L.D.:istä, koska Palickin ja Bloodin oli "fyysisesti lähdettävä kuvaamaan pilottijaksoa...heidän oli lakattava työskentelemästä "S.H.I.E.L.D.:in" parissa, valmistauduttava pilottiin, sitten osallistua sen kuvauksiin ja kaikkea muuta, joten ei ollut järkeä laittaa heidät esiintymään kaikissa niissä jaksoissa ja sitten jättää heidät pois kahdesta tai kolmesta jaksosta, ja sitten sanoa, 'Kas, olimme juuri täällä,' ja sitten tulla takaisin ja lähteä taas." Bell kommentoi sitä palaisivatko hahmot missään vaiheessa takaisin sarjaan sanomalla, "En voi vastata tuohon, mutta voin sanoa, että olisi huijausta laittaa Mack itkemään [jaksossa] vain ottamaan se myöhemmin takaisin—ei sillä ettemme olisi herättäneet hahmoja kuolleista." Toukokuussa 2016, ABC perui spin-off -sarjan jälleen.


title: S.H.I.E.L.D. Agentit

text: 6. joulukuuta 2016 paljastettiin, että ABC.comissa jullaan 13. joulukuuta 2016 julkaisemaan kuusiosainen verkkosarja, "Marvel's Agents of S.H.I.E.L.D.: Slingshot". Se seuraa Elena ”Yo-Yo” Rodriguezia ja tämän salaista tehtävää, Natalia Cordova-Buckleyn uusiessa roolinsa. Sarja kertoo Rodriguezin henkilökohtaisesta tehtävästä ennen neljännen tuotantokauden tapahtumia. Lisäksi Gregg, Jason O’Mara, Simmons, Bennet, Wen, De Caestecker ja Henstridge palaavat tuttuihin rooleihinsa.